Μ. Γκιόλια: Το νεοελληνικό θέατρο στο Αγρίνιο\nΠέμπτη, 13. Νοεμβρίου 2014\nΤο παραπλεύρως άρθρο - μελέτη του Μάρκου Γκιόλια, μας παραχωρήθηκε από τον συγγραφέα του ευγενικά και τον ευχαριστούμε.\nΠεριλαμβάνεται στο βιβλίο του "Ιστορία της αρχαίας Αιτωλικής Αγραίας"\nΆλλα κείμενα του Μάρκου Γκιόλια στις σελίδες μας:\nΤο Αγρίνιο τέλη του 19ου αιώνα και η διαθήκη του Δ. Στάϊκου.\nΟι απαρχές του νεοελληνικού θεάτρου στο Αγρίνιο\nΤο νεοελληνικό θέατρο στο Αγρίνιο\nΈνα κείμενο του Μάρκου Γκιόλια\nΟι ρίζες του νεοελληνικού θεάτρου ιχνηλατούνται στο ’Αγρίνιο κατά τίς δυό τελευταίες δεκαετίες του ιθ' αιώνα. Είναι ή εποχή κατά την οποία σημειώνονται κάποιες αστικές διαφοροποιήσεις καί ανακατατάξεις στους κόλπους τής τοπικής κοινωνίας. Συντελείται βαθμιαία μια κοινωνική κινητικότητα. Καί το θέατρο προηγείται πάντοτε στην καταγραφή των σχετικών μηνυμάτων καί αλλαγών στο κοινωνικό υπόστρωμα. Είναι ο πιο ευαίσθητος σεισμογράφος των διαταράξεων στο υπέδαφος του κοινωνικού γίγνεσθαι.\nΤο θέατρο ως πολιτιστική λειτουργία απαιτεί συνεργασία καί σύμπραξη των αναπτυγμένων στοιχείων τής κοινωνίας. Προϋποθέτει με άλλα λόγια μια συλλογική συνείδηση για τη συγκρότηση καί εκτέλεση θεατρικών παραστάσεων. ’Αλλά ή ενέργεια αυτή δεν είναι αυθαίρετη. Συναρτάται με τούς υλικούς όρους τής κοινωνίας καί τα πνευματικά ενδιαφέροντα των ατόμων πού δρουν με τέτοια σκοποθεσία. Καί όλα αυτά μπορούν να γίνουν πράξη μόνο σέ μια τουλάχιστον «εν δυνάμει» αφυπνιζόμενη κοινωνία.\nΉ γέννηση του θεάτρου δείχνει την αναπτυξιακή δυναμική μιας τοπικής κοινωνίας, έστω καί αν αυτή βρίσκεται ακόμη στην αφετηρία τής χειραγώγησής της, όπως το ’Αγρίνιο. Το θέατρο παρουσιάζεται ως προπομπός των τάσεων καί ανησυχιών της. Είναι ό καθρέφτης μιας εκκολαπτόμενης καί διαμορφούμενης κοινωνικής ψυχολογίας. Τα προνομιούχα κοινωνικά στρώματα, τα όποια ασχολούνται με τίς νέες οικονομικές καί επαγγελματικές δραστηριότητες, δεν αρκούνται πλέον στην απόκτηση η συσσώρευση υλικού πλούτου. Διεκδικούν καί την παρουσία τους στον χώρο των πολιτιστικών λειτουργιών.\nΜε την ανάπτυξη των αστικών συγκοινωνιών καί τού εμπορίου, ύστερα από το 1880, εμφανίζονται στην κοινωνία τού ’Αγρίνιου καί τα πρώτα σπέρματα των θεατρικών ανησυχιών καί επιδόσεων. Οι αλλαγές στις νοοτροπίες, στα γούστα καί τα ενδιαφέροντα εκδηλώνονται ή καταγράφονται σέ διάφορα επίπεδα, έστω καί με εμπειρικό ή αυτοσχέδιο τρόπο. Μαζί με τα νέα οικονομικοκοινωνικά δεδομένα αλλάζουν βαθμιαία καί οι αισθητικές πεποιθήσεις καί προτιμήσεις σέ ορισμένες προηγμένες ομάδες τής τοπικής κοινωνίας: εμπόρους, επιστήμονες, φοιτητές, στον Τύπο, ακόμη καί σέ κάποιους ημερομίσθιους εργαζόμενους.\nΤα πράγματα δεν είναι ποτέ στατικά στον ζωντανό οργανισμό τής κοινωνίας. Εξελίσσονται καί όταν ακόμη φαίνονται ασάλευτα ή ακίνητα. Ή κίνηση είναι νόμος πού διέπει καθολικά τούς κοινωνικούς οργανισμούς στην ιστορία. Καί ή αγρινιώτικη κοινωνία δεν θα μπορούσε να αποτελέσει εξαίρεση. ’Ήδη ή οργάνωση παραστάσεων τού νεοελληνικού θεάτρου στο ’Αγρίνιο αποτελεί αδιαμφισβήτητη απόδειξη γι’ αυτό. Είναι βεβαίως άλλο ζήτημα ό χαμηλός ή ό υψηλός βαθμός ανάπτυξης των πνευματικών λειτουργιών σέ μια τοπική κοινωνία. Αυτό εξαρτάται από διάφορους άλλους παράγοντες.\nΟι πρώτες παραστάσεις νεοελληνικού θεάτρου οργανώνονται στο ’Αγρίνιο κατά τα τέλη τής δεκαετίας τού 1880. Συμπίπτουν με τίς απαρχές των εξαστικών διεργασιών πού συντελούνται στην τοπική οικονομία καί κοινωνία. Δεν αποκλείεται όμως να ανεβάζονταν κάποια θεατρικά έργα καί λίγο πρωτύτερα. Αλλά δεν υπάρχουν ή λανθάνουν οι σχετικές ιστορικές μαρτυρίες. Μια είδηση στον τοπικό Τύπο, τον ’Οκτώβριο τού 1889, μιλάει για την ύπαρξη καί τη λειτουργία οργανωμένου Μιμοδραματικού Θιάσου στην πόλη, πριν από αυτή τη χρονολογία.\nΕπανορθώνοντας κάποια προηγούμενη δημοσιογραφική αδικία εις βάρος τού Θιάσου, άναφέρει μεταξύ άλλων ή εφημερίδα: Οφείλομεν κατά δημοσιογραφικόν καθήκον νά έπανορθώσωμεν μίαν μικράν αδικίαν διά τόν ενταύθα Μιμοδραματικόν Θίασον. "Εν τινι τών προηγουμένων φύλλων μας έν ταις έντυπώσεσαις μας, έπήλθομεν κατ’ αυτού δριμείς, διά τον λόγον ότι πολλοί πολλά έξεφράσαντο παράπονα1. Σέ άλλες περιπτώσεις ό Θίασος αναφέρεται ώς Θεατρικός Σύλλογος.\nΌ συντάκτης τής εφημερίδας, αν καί δεν μένει πλήρως ικανοποιημένος, γράφει σχετικά: Άλλ ’ ημείς παρευρεθέντες έν μια τών παραστάσεών του εσχάτως, άν καί δέν άπεκομίσαμεν πολύ καλάς εντυπώσεις, ούδέν ήττον έτέρφθημεν μεγάλως έκ τής ευθυμίας τού λαού. ’Από όλους καλλίτερα τό μέρος της κάμνει ή μικρά Ελένη αν καί δέν κάμνη μεγάλα πράγματα. Τά τραγουδάκια της τά λέγει τόσον νόστιμα, όσον δύναται νά τά είπή ένα κοριτσάκι δώδεκα ετών. Οι στίχοι τού Παράσχου εξέρχονται περιπαθέστατοι εκ των μικρών χειλέων της2.\nΉ μικρή Ελένη αυτοαναγγέλλεται στή σκηνή με τούτα τα λόγια: Εις τόν προθάλαμόν σας περίλυπη έμβαίνω... ’Αρχίζει τον ρόλο της άγάλια-άγάλια, σημειώνει ό συντάκτης: Καί έφ’ όσον προχωρεί, ή φωνή της καθίσταται λιγυρωτέρα, περιπαθεστέρα. Καί αναφέρει τον απαγγελλόμενο στίχο: Τής μοίρας αποπαίδι σάν φθινοπώρου φύλλο, πού αν δέν κάμνη τούς άκροατάς της νά κλαίωσι, τούς συγκινεί όμως πολύ. Άλλ’ ή συγκίνησις αφίπταται ταχύτερον βέλους, διότι ή μικράcΕλένη αλλάσσει ευθύς σκοπόν. ’Αρχίζει το κρασάκι της, ή άλλο τι ευθυμώτερον τραγουδάκι, ώς π.χ. την «Χώρα» του Ραγκαβή3.\nΓια το έργο καί τον συγγραφέα του, ή εφημερίδα δεν κάνει καμιά μνεία. Είναι πρόδηλο ότι πρόκειται για κάποια κωμωδία ή μάλλον γιά κωμειδύλλιο, αν κρίνει κανείς από την αναφορά στην ευθυμίαν καί τα δάκρυα, τα όποια προκαλεί στους θεατές. ’Αξιοσημείωτο είναι πώς τω κοινό του ’Αγρίνιου παρακολουθεί τίς παραστάσεις του Θιάσου, πού δένε είναι μιά, αλλά περισσότερες. Καί νιώθει μάλιστα ενθουσιασμένο από αυτές. Διατυπώνει ακόμη καί σχόλια. ’Ενδεικτικές είναι καί οι αναφορές του συντάκτη στα εμβόλιμα τραγουδάκια του Παράσχου καί του Ραγκαβή.\nΌ Μιμοδραματικός Θίασος ’Αγρίνιου, δημιούργημα τής τοπικής κοινωνίας καί των ανθρώπων τής εποχής, εξακολουθεί τή δράση του. ’Οργανώνει θεατρικές παραστάσεις σέ όλη σχεδόν την τελευταία δεκαετία του ιθ' αιώνα. Βαθμιαία δημιουργεί στην πόλη θεατρική παράδοση, τής οποίας ή συνέχεια δέν κόβεται στα μετέπειτα χρόνια. Οι «ηθοποιοί» πού παίζουν τα έργα είναι ντόπιοι Αγρινιώτες, κυρίως φοιτητές. ’Αλλά καί διάφοροι εργαζόμενοι καί επαγγελματίες. Τον Θίασο απαρτίζουν μόνον άνδρες, οι όποιοι υποδύονται καί τούς γυναικείους ρόλους των έργων.\nΣέ κανένα από τα έργα πού ανεβάζει ό Θίασος δεν αναφέρεται ή συμμετοχή γυναίκας. Σέ όλα πρωταγωνιστούν άνδρες. Τα ήθη καί τα έθιμα τής τοπικής κοινωνίας είναι ακόμη αυστηρά καί απαγορευτικά για την παρουσία γυναικών σέ ερμηνεία θεατρικών ρόλων. Οι γυναίκες πού παίζουν ή υποδύονται πρόσωπα στο θέατρο, θεωρούνται «ελαφρών» ή «ελευθέρων» ηθών. Ή κοινή δράση ανδρών καί γυναικών στη σκηνή αποδοκιμάζεται από την κοινωνική ηθική ως ανεπίτρεπτος συναγελασμός. Καί οι αντιλήψεις αυτές δεν επικρατούν μόνο στο ’Αγρίνιο. Κυριαρχούν καί σέ άλλες επαρχιακές πόλεις, όπου πρωτοεμφανίζονται καί λειτουργούν θίασοι του νεοελληνικού θεάτρου.\nΜέσα σέ δυό χρόνια ό Μιμοδραματικός Θίασος ξεπερνάει πολλές δυσκολίες. Κατορθώνει να κερδίσει την εκτίμηση του αγρινιώτικου κοινού. Έως το τέλος του 1890 ανεβάζει διάφορες κωμωδίες. Ώς αίθουσα παραστάσεων χρησιμοποιείται αρχικώς το ζαχαροπλαστείο του Ρόκου στην κεντρική Πλατεία Μπέλλου. Στον ίδιο χώρο παίζουν καί αθηναϊκοί θίασοι, όταν επισκέπτονται την πόλη, όπως του Νικ. Λεκατσά4 το 1889 καί του Άχιλ. Άτέση5 το 1890. το ζαχαροπλαστείο εκείνο υπήρξε ό πρώτος χώρος παραστάσεων του νεοελληνικού θεάτρου στο Αγρίνιο.\nΌ τοπικός Θίασος σημειώνει αξιόλογες επιτυχίες για τα δεδομένα του καιρού. Είναι ήδη ένας εκπολιτιστικός λαμπαδηφόρος για την πόλη: ’Ολίγο φως και μακρινό σέ μέγα σκότος κι έρμο, θα μπορούσε να ειπεί κανείς παραλλάσσοντας νοηματικά τον σολωμικό στίχο. Κατά τον εορτασμό τής εθνικής επετείου τής 25ης Μαρτίου του 1891, ό Θίασος ανεβάζει την ανώνυμη τραγωδία ’Αθανάσιος Διάκος. Αυτή είχε τυπωθεί το 1859 στην ’Αθήνα χωρίς να αναφέρεται ο συγγραφέας της6.\nΉ παράσταση οργανώνεται αυτή τη φορά για φιλανθρωπικούς σκοπούς. Ό Θίασος ανακοινώνει ότι οι εισπράξεις θα διατεθώσιν υπέρ των πτωχών της πόλεως. Ή τυπωμένη καί δημοσιευμένη ανακοίνωση του Θιάσου έχει μεγάλη απήχηση στο κοινό. Προσέρχεται πολύς κόσμος. Καί πληρώνει με προθυμία το εισιτήριό του για την ενίσχυση του Θιάσου καί τον σκοπό τής παράστασης. Σημειώνεται πώς οι υπεύθυνοι κόβουν εισιτήριο καί στις άλλες παραστάσεις καί όχι μόνον σέ αυτή.\nΌ ενθουσιασμός του κοινού είναι συγκινητικός κατά την προσέλευσή του. Γράφει ή τοπική εφημερίδα: Την τόσον ευεργετικήν παράστασιν έτίμησαν πάμπολλαι οικογένειαι τής ανωτέρας τάξεως, πρωτοφανές φαινόμενον. 'Άπασαι αι αρχαί καί όλος ό άλλος κόσμος, ελκόμενος υπό των προγραμμάτων, αγγελιών καί του σκοπού τής παραστάσεως προσήλθον εις αυτήν7. Ή πόλη μοιάζει να ξυπνάει από την αδιαφορία καί το πνευματικό τέλμα των παλαιών γαιοκτημόνων καί συντηρητικών στοιχείων της.\nΉ παράσταση τής τραγωδίας 'Αθανάσιος Διάκος γίνεται στην αίθουσα τού Παρθεναγωγείου τής πόλης. Ό τρόπος τής οργάνωσής της είναι άψογος από κάθε πλευρά. οι υπεύθυνοι του Θιάσου διαμορφώνουν ειδικά την αίθουσα: στήνουν σκηνή, κατασκευάζουν αυλαία, δημιουργούν τον απαραίτητο φωτισμό, φέρνουν ορχήστρα, αγοράζουν καθίσματα, προμηθεύονται ή παραγγέλλουν τίς κατάλληλες στολές, κάνουν πρόβες. Ή αίθουσα παίρνει τέτοια όψη, πού δείχνει πραγματικό θέατρο. Ή ικανοποίηση του λαού είναι έκδηλη παντού.\nοι προετοιμασίες τής παράστασης διαρκούν αρκετές ήμερες. οι υπεύθυνοι του Θιάσου δεν φείδονται κόπου καί θυσιών για το άρτιο ανέβασμα του έργου. Εργάζονται όχι μόνο πνευματικά για την εκμάθηση των ρόλων τους, αλλά καί χειρωνακτικά. Καί αυτό το γνωρίζει ό συντάκτης σημειώνοντας για τούς υπεύθυνους: εκοπίασαν επί εβδομάδας ίνα διασκεδάσουν ημάς τούς Βραχωρίτας8. Καί δεν παραλείπει ό ίδιος να χαρακτηρίσει γενικότερα ως ευεργετικόν τον Σύλλογον για την πόλη.\nΠαράλληλα οι επικεφαλής του Θιάσου τυπώνουν εισιτήρια καί αριθμούν τα 250 καθίσματα, ανάλογα με την οικονομική δυνατότητα των θεατών, σε πρώτης καί δεύτερης θέσης. Τα εισιτήρια τής πρώτης θέσης έχουν 1,50 δραχ. το καθένα, ενώ τής δεύτερης κάτω τής μιας δραχμής. Τελικώς, ό Θίασος εισπράττει το σημαντικό για την εποχή ποσό των 328 δραχμών. Από αυτές οι 92 περίπου δραχμές καλύπτουν τα έξοδα τής παράστασης καί οι υπόλοιπες διατίθενται για τον σκοπό τής οργάνωσής της.\n"Ολα αυτά έχουν σημασία γιατί καταδεικνύουν όχι μόνο την πρακτική δουλειά των μελών του Θιάσου. Φανερώνουν καί την εμπειρία τους στην οργάνωση καί τη λειτουργία τής θεατρικής σκηνής. Μέλη του Θιάσου υποδέχονται με ευγένεια τούς θεατές καί τούς τοποθετούν στις θέσεις τους, σύμφωνα με τούς αριθμούς των εισιτηρίων: Περιποιούντο τούς εισερχόμενους, δείξαντες προσέτι φιλοκαλίαν ως πρός την τοποθέτησιν των καθισμάτων, κάδρων, σημαιών κλπ., τα όποια όλα αναπολούν αθηναϊκά θέατρα9. Με το καθήκον τής υποδοχής των θεατών ήταν επιφορτισμένα τρία κυρίως μέλη του Θιάσου: ό Βασίλειος Παπαγιάννης, ό Χρήστος Μπέλλος καί ό Εμμανουήλ Τριγώνης, κάλλιστος φοιτητής τής Νομικής10, καθώς αναφέρει η ιστορική πηγή.\nΟι αυτοσχέδιοι «ηθοποιοί» δίνουν στην παράσταση τον καλύτερο εαυτό τους. Ψυχώνουν τούς ρόλους τους μέ μεγάλη επιτυχία. Είναι όλοι Άγρινιώτες, μερικοί γνωστοί μετέπειτα ως επιστήμονες. Τον ρόλο του μαρτυρικού ήρωα τής εθνικής παλιγγενεσίας ’Αθανασίου Διάκου υποδύεται ό δάσκαλος Κων. Γεωργιάδης. Πρόκειται για ένα ταλαντούχο πρόσωπο, το όποιο παίζει σε όλες τίς παραστάσεις καί είναι κατά κάποιον τρόπο ή ψυχή του Θιάσου. Φαίνεται μάλιστα ότι αυτός συγκεντρώνει τούς φοιτητές καί ορισμένα άλλα πρόσωπα καί μαζί συγκροτούν τον πρώτο πυρήνα του τοπικού Θιάσου.\nΤον ρόλο του πασά Όμέρ Βρυώνη, στρατηγού του σουλτάνου κατά την επανάσταση του Είκοσιένα, ερμηνεύει ό Νικ. Πολυχρονόπουλος, επίλεκτο μέλος καί αυτός του Θιάσου. Τον άγριο καί ανάλγητο Χασάναγα, υπασπιστή του Όμέρ Βρυώνη, υποδύεται ό Νικόλαος Δημάδης. Δεν είναι άλλος από τον αδερφό του κατοπινού ποιητή καί πεζογράφου Κώστα Δημάδη, μιας από τίς σημαντικές πνευματικές προσωπικότητες τής πόλης. Ό ίδιος μετεκπαιδεύεται αργότερα ως γιατρός στο Παρίσι, μεταφέροντας καί στο ’Αγρίνιο τον «αέρα» του Ευρωπαίου. Κόρη αυτού του Δημάδη, του οποίου οι οικογενειακές ρίζες ανακρατούν από το Τούρναβο τής ’Ηπείρου11, είναι ή Μαρία Δημάδη, ή κατοπινή ηρωίδα τής ’Εθνικής ’Αντίστασης.\nΌ υποκριτικός λόγος του Χασάναγα μεταφέρει την αγριότητα του δυνάστη στον διάλογο με τη μητέρα του ήρωα: 'Ο Διάκος προκαλεί μή θέλων νά τουρκεύση. Τον ρόλο του ’Αναστασίου, γραμματέα του πασά, υποκρίνεται ο Δημ. Παπασούλος ή Χαλκιώτης, μέ εξίσου πειστικό τρόπο. Στους ρόλους των στρατιωτών, υπηρετών καί δημίων, παίζουν οι Άρ. Δαγκλής, Θ. Θεοφανίδης, Χρήστος Μπέλλος, Έμμαν. Τρίγωνης, Βασ. Παπαγιάννης καί κάποια άλλα πρόσωπα, επαγγελματίες ή εργαζόμενοι νέοι τής πόλης. Τα ονόματα τους δεν είναι δυστυχώς γνωστά.\n’Ακολουθούν τέλος οι δυό τραγικές φιγούρες τού έργου, ή Μαρία καί ή Ελένη, μητέρα καί αδερφή τού Διάκου αντίστοιχος. Τον ρόλο τής μητέρας τού ηρώα υποδύεται ό Ιωάννης Φαρμάκης, από τα στελέχη επίσης τού Θιάσου. Ή σύγκρουση τής τραγικής μάνας με τούς εκπροσώπους τής εξουσίας τού δυνάστη, ό σπαρακτικός θρήνος για τον γιό της, οι διάλογοι με την κόρη της, όλα αυτά συντελούνται μπροστά στα μάτια τού κοινού. Συγχρόνως, ό ήρωας διαλογίζεται τη σκληρή καί αδυσώπητη μοίρα τής μητέρας του μετά τον θάνατο τού ίδιου: Φτωχή, κακογεράματη, μην έρθει ή ώρα για ψωμί το χέρι της ν ’ άπλώση.\nΉ αδερφή τού Διάκου, ή Ελένη, παρουσιάζεται στο έργο «με ανδρικόν ένδυμα καί υπό το πλαστόν όνομα Δήμος». Ή ίδια εξηγεί τον λόγο: Δήμον με ονομάζουσιν, επώνυμον δεν έχω. Τον ρόλο της ερμηνεύει ό ’Απόστολος Μουστακόπουλος. Καί δέν είναι άλλος από τον κατοπινό διακεκριμένο νομομαθή, ανώτατο δικαστικό λειτουργό καί συγγραφέα νομικών μελετών. Ό «ηθοποιός» μεταφέρει στη σκηνή τον λόγο τής Ελένης για τον θάνατο τού αδερφού της:\nΝαι! εις ημάς οι τύραννοι καί την ταφήν αρνούνται,\nσυχνάκις δε τυμβωρυχούν τούς τάφους μας ως λύκοι.\nΣτο βάθος τής σκηνής ακούγεται ό χορός τής λεβεντιάς: rΩς πότε παλληκάρια θα ζούμε στη σκλαβιά/μονάχοι σα λιοντάρια στους βράχους στα βουνά! Καλύτερα μιας ώρας ελεύθερη ζωή. Ή Ελένη ανασκιρτά σύψυχη καί σύγκορμη. Στο τραγούδι των παλληκαριών, τα όποια βροντοπατούνε τα βουνά, αναγνωρίζει τη συνέχεια τής φωνής τού αδερφού της, λέγοντας πηρός τη μητέρα της: Είναι ή φωνή του Διάκου μας! 'Ο Διάκος ζή ακόμη! Το επικό τραγούδι των παλληκαριών, όπως καί τα περιπαθή μοιρολόγια των γυναικών, συνοδεύει ή ορχήστρα τού Θιάσου. Δυστυχώς τα μέλη της παραμένουν καί αυτά άγνωστα.\nΤο θεατρικό κοινό παρακολουθεί με κομμένη την ανάσα. Δοκιμάζει ρίγη συγκίνησης από το εκτυλισσόμενο δράμα. Οι παριστάνοντες (ηθοποιοί) καταχειροκροτούντο αδιακόπως υπό του ενθουσιώντος πλήθους, γράφει ή εφημερίδα. Καί συνεχίζει ή ίδια: Ή αναγγελθείσα παράστασις του Αθανασίου Διάκου ” παρεστάθη τη εσπέρα του Ευαγγελισμού μεθ ’ όλης της απαιτουμένης θαυμαστής επιτυχίας12. Οι θεατές οι οποίοι παρακολουθούν την παράσταση αισθάνονται ευγνωμοσύνη προς τον Θίασο.\n'Ένας Άγρινιώτης πολίτης, με το ψευδώνυμο Παρατηρητής, σέ επιστολή του στον τοπικό Τύπο ευχαριστεί ονομαστικά έναν πρός έναν τούς ηθοποιούς. Καί εύχεται να βρεθούν καί άλλοι άξιοι μιμηταί ίνα φαίνεται ότι ζή καί θα ζήση ή Ελλάς13. "Ενας άλλος πολίτης, μέ τά αρχικά Σ.Π., γράφει επίσης στον Τύπο, εξωτερικεύοντας τα αισθήματά του: Συγχαίρομεν τούς φιλόμουσους νέους, οίτινες ανεδέχθησαν το μέγα φορτίον τής ευεργετικής παραστάσεως. Καί ευχόμεθα όπως καί εις το εξής εξακολουθήσωσι το τοιούτον ευεργετικόν έργον διά την Πόλιν14.\nΎστερα από τον Αθανάσιο Διάκο, ό Θίασος ανεβάζει την κωμωδία τού Γεωργίου Σουρή: Δεν έχεις τα Προσόντα, η οποία λίγα χρόνια πριν παιζόταν στα αθηναϊκά θέατρα. Τα πρόσωπα υποκρίνονται μετά θαυμασίας επιτυχίας οι Κων. Γεωργιάδης, ’Ιωάννης Φαρμάκης καί Βασίλειος Παπαγιάννης. Το κοινό τής πόλης τιμάει επίσης την παράσταση. Σχετική είναι καί ή δημοσιογραφική είδηση: Το δράμα επηκολούθησεν ή ανεκτίμητος κωμωδία “Δεν έχεις τα Προσόντα”, αξίζουσα όσο να είπη κανείς, αρκεί πού ήτο του Σουρή, του μεγάλου κωμικού μας15.\nΉ κωμωδία είναι μια έξυπνη πολιτική καί κοινωνική σάτιρα τής εποχής. Ό ποιητής σατιρίζει τη ρουσφετολογική συναλλαγή των πολιτικών, ή οποία καί σήμερα ταλαιπωρεί την ελληνική κοινωνία. Μέσα από την παροχή καί αντιπαροχή του ρουσφετιού δημιουργούνται οι πελατειακές πολιτικές σχέσεις, οι όποιες παραμορφώνουν τον δημόσιο βίο καί καταστρατηγούν τη συνταγματική ισότητα των Ελλήνων. Τα αιτήματα του πολίτη, ο όποιος δεν είναι ενταγμένος στη λογική λειτουργία του ρουσφετιού, μένουν ανεκπλήρωτα. ’Απορρίπτονται με την υποκριτική δικαιολογία του ρουσφετοδότη:\nΟρκίζομαι εις τον Θεόν, τον πανταχού παρόντα,\nότι αυτός παντάπασιν δεν έχει τα προσόντα.\nΌ Θίασος συνεχίζει με ζήλο την οργάνωση θεατρικών παραστάσεων στην πόλη. Τον ’Απρίλιο του 1891, ήμερα τής εορτής του Λαζάρου, ανεβάζει το δραματικό έργο του ’Αριστοτέλη Βαλαωρίτη Ή Κυρά Φροσύνη. Ό τοπικός Τύπος αναγγέλλει την παράσταση: Μετά ανυπόκριτου χαράς αγγέλλομεν ότι ό σύλλογος [...] θα δώση αύριον τή εσπέρα του Λαζάρου ετέραν ευεργετικήν παράστασιν εν τω Παρθεναγωγείω). Θα παρασταθή Ή Κυρά Φροσύνη τού αειμνήστου Βαλαωρίτου, ήτις εκρίθη ευμενέστατα υπό των Ευρωπαίων καί ήτις απηθανάτισε τον ποιητήν16.\nΉ επιτυχία τής παράστασης θεωρείται καί σε τούτη την περίπτωση δεδομένη. Ό τοπικός Τύπος προεξοφλεί την προσέλευση αρκετού κόσμου: Ή συρροή τού πλήθους εις την παράστασιν προμηνύεται μεγίστη, διότι θέλει να ίδη (ακούση) τούς ταναούς καί απαράμιλλους στίχους του Βαλαωρίτου. Το δράμα θ’ ακολουθήση ως κωμωδία ο θαυμάσιος καί πολύκροτος μονόλογος Όποιος φυλάει τα ρούχα του” (Πολίτης, φ. 92, 1891). Ή εφημερίδα δικαιώνεται στην πρόβλεψή της για τη μαζική προσέλευση των θεατών κατά την παράσταση.\nΤα πρόσωπα τού έργου ζωντανεύουν όλα στη σκηνή: Ό Άλή πασάς, ό Ταχήρ, ό Μουχτάρ, ή Φροσύνη, ό μητροπολίτης Ιγνάτιος, ο καπετάν Δράκος. Οι ηθοποιοί πού ερμηνεύουν το έργο είναι οι ίδιοι στους κύριους ρόλους. Ή σκηνή ανοίγει με τη γνωστή καί υποβλητική εικόνα τού ποιητή για την πόλη των Ίωαννίνων:\n’Επέσανε τα Γιάννενα σιγά νά κοιμηθούνε,\nεσβύσανε τα φώτα τους, έκλείσανε τά μάτια.\nγιάτ’ είναι χρόνοι δύστυχοι καί τρέμει μη το χάση.\n'Ο ύπνος είναι θάνατος, καί μνήμα το κρεββάτι,\nκ’η χώρα κοιμητήριο, κ’ ή νύχτα ρημοκλήσι17.\nΠριν από την παράσταση του βαλαωριτικού δράματος 'Η Κυρά Φροσύνη, οι υπεύθυνοι του Θιάσου είχαν άλλο έργο στο ρεπερτόριό τους. Προετοιμάζονταν να ανεβάσουν την κωμωδία του Σουρή η Περιφέρεια. Άλλαξαν όμως πρόγραμμα, υστέρα από υποδείξεις λογίων τής πόλης να προηγηθεί η Κυρά Φροσύνη καί ν’ ακολουθήσει ή κωμωδία: Ένέδωσαν πρός τούτο εις τας παρακλήσεις πολλών λογίων μας18, γράφει τοπική εφημερίδα. Καί πραγματικά, ό Θίασος τηρεί πλήρως αυτή τη σειρά.\nΠοιοι όμως είναι αυτοί οι λόγιοι καί μάλιστα «πολλοί» στο ’Αγρίνιο; Καταρχήν τη χρονιά αυτή εγκαθίσταται ως δικηγόρος στην πόλη ο Κώστας Χατζόπουλος19, γνωστός ήδη ως ποιητής από τίς δημοσιεύσεις του. Παράλληλα υπάρχουν ό συνομήλικός του ’Αθανάσιος Γεράκης20, μετέπειτα σκηνοθέτης καί θεατρογράφος, ό τοπικός ιστορικός συγγραφέας Θεόδωρος Χαβέλλας, καθώς καί οι εκκολαπτόμενοι νέοι λόγιοι Κώστας Δημάδης καί Δημ. Χατζόπουλος. ’Επίσης δρουν οι δημοσιογράφοι Γεώρ. Βλαχόπουλος, ’Ιωάννης Ρόκος, Τηλ. Μπέλλος, Παναγ. Ζωγράφος.\n'Όλοι αυτοί μαζί με τα μέλη του τοπικού Θιάσου δίνουν έναν εκπολιτιστικό τόνο. Καί κατά κάποιον τρόπο χρωματίζουν το νεοσχηματιζόμενο πνευματικό πρόσωπο τής πόλης. Ή βοήθεια του νεαρού δικηγόρου Χατζόπουλου πρός τον Θίασο πρέπει να θεωρείται δεδομένη. Ό ίδιος άλλωστε μετέχει πάντοτε σέ κάθε εκπολιτιστική κίνηση καί αισθάνεται ιδιαίτερη αγάπη για το θέατρο. Γι’ αυτό καί αργότερα αναδεικνύεται ένας πραγματικός «θεατράνθρωπος».\n'Ένας τοπικός δημοσιογράφος, εκφράζοντας τίς προτιμήσεις του θεατρόφιλου κοινού τής πόλης, γράφει πρός τον Θίασο: Θέλομεν νά ίδωμεν τήν ύφ’ υμών υποδειχθείσαν ετέραν θαυμασίαν κωμωδίαν του Σουρή Ή ευρεία Περιφέρεια21, γνωστή ήδη καί από την απήχησή της στα αθηναϊκά θέατρα. Ή παράσταση τής κωμωδίας σημειώνει εξαιρετική επιτυχία, όπως καί τα προηγούμενα θεατρικά έργα, τα οποία ανεβάζει ό Θίασος.\nΉ κωμωδία είναι μιά τσουχτερή σάτιρα, ένας ηθικός θερμοκαυτήρας στα μηχανεύματα των πολιτικάντηδων για την πλαστογράφηση τής λαϊκής θέλησης με το σύστημα τής «στενής» καί «ευρείας» εκλογικής περιφέρειας. Το θέμα είναι διαχρονικό. Ό εκλογικός νόμος χρησιμοποιείται καί σήμερα για τη νόθευση τής πολιτικής ζωής τού τόπου. Ό υποψήφιος βουλευτής, τού όποιου τον ρόλο ερμηνεύει ό Κων. Γεωργιάδης, υπόσχεται τα πάντα στους ψηφοφόρους τής ελληνικής επαρχίας, επομένως καί τού ’Αγρίνιου:\nΠαρακαλώ, τούς ψήφους σας σ’ έμενα μόνον δότε\nκαί όταν γίνω βουλευτής, θα πώ πολλά τα έτη,\nέξω ή φτώχεια, βρέ παιδιά, καί κάθε σας σεκλέτι.\nΌ,τι δουλειά ζητήσετε προθύμως θα την κάνω22.\nΌ Θίασος κατακυρώνεται στην τοπική κοινωνία με την εκπολιτιστική του δράση. Σέ λίγο προετοιμάζεται να ανεβάσει το δράμα τού Σπ. Βασιλειάδη Γαλάτεια. Ό τοπικός Τύπος το χαρακτηρίζει αριστούργημα απαράμιλλον. Γι’ αυτό καί με ενθουσιασμό συγχαίρει τον Θίασο για την απόφασή του καί βεβαιώνει για την επιτυχία τής παράστασης: Ναί! επικροτούμεν το ρηθέν δράμα διότι θέλομεν να ίδωμεν τα μεγαλύτερα αισθήματα παλαίοντα. Θα σάς τιμήσωμεν όλοι23.\nΉ υπόθεση τού δράματος εμπνέεται από το περίφημο δημοτικό τραγούδι τής ’Άπιστης Γυναίκας, το όποιο αρχίζει με τούς στίχους: ’Άλλο δε μ’ εμάρανε μες στον απάνω κόσμο, /σαν τ’ άλογο το γλήγορο καί τ’ άξιο τό ζευγάρι24. Ό ίδιος ό δραματογράφος αναφέρει σχετικά: ’Επί του θαυμάσιου τούτου τής δημώδους μούσης επυλλίου ίδρυσα τόν εικονικόν μύθον τής Γαλάτειας 25. Το δράμα εκτελείται στη σκηνή από έξι συνολικά πρόσωπα, των οποίων τούς ρόλους υποκρίνονται προφανώς οι ίδιοι ηθοποιοί.\n’Ασφαλώς ό θίασος δεν παρουσιάζει μόνον αυτά τα έργα στο άγρινιώτικο κοινό. Είναι σχεδόν βέβαιο ότι ανεβάζει την Τύχη της Μαρούλας του Κορόμηλά, τη Γκόλφω του Περεσιάδη, τον Υπηρέτη του ’Άννινου καί ίσως κάποια άλλα ακόμη. Την πρώτη όμως θέση στο ρεπερτόριό του κατέχει ό Σουρής. Είναι ο πιο δημοφιλής καί αγαπημένος σατιρικός ποιητής. Τίς κωμωδίες του παρακολουθεί με πολύ ενδιαφέρον το κοινό τής εποχής.\nΌ ελληνικότατος τύπος, τον όποιο πλάθει ό ποιητής, ό περίφημος Φασουλής, είναι το κεντρικό πρόσωπο σέ πολλές κωμωδίες του: ό Φασουλής φιλόσοφος, πολιτικός, αρχιληστής, τσέλιγκας, χορευτής, αναπαραδιάρης· επίσης ό Φασουλής στον Άδη, στα χέρια του τσολιά, συνομιλητής του Τρικούπη καί άλλες. Ό αγρινιώτικος Μιμοδραματικός Θίασος παίζει αρκετές από αυτές τίς κωμωδίες ή τούς σατιρικούς διαλόγους του ποιητή.\nΠρός ψυχαγωγία του κοινού οργανώνει μάλιστα καί ειδικές λαϊκές παραστάσεις, συνήθως τα Σαββατοκύριακα, στο καφενείο του Πάνου Μεταξά, στην κεντρική πλατεία τής πόλης. Σχετική είναι καί μια ανακοίνωση του Θιάσου, στις αρχές Ιουλίου του 1892: Γνωστοποιούμεν εις το ενταύθα κοινόν, ότι εν τω υπό την οικίαν Εύθ. Σταθοπούλου καφενείον του κ. Πάνου Μεταξά, παρά την μεγάλην πλατείαν, γίνονται καθ’ εσπέραν θεατρικαί παραστάσεις ό “Φασουλής”26. Ό Θίασος εισπράττει μικρό μόνον αντίτιμον εισιτηρίου στις παραστάσεις αυτές.\nΠαρόλα αυτά δεν λείπουν κάποια παρατράγουδα. Λίγους μήνες πρωτύτερα, την πρώτη Μαρτίου 1892, ό Θίασος παίζει στον ίδιο χώρο άλλη κωμωδία. Μερικοί νταήδες προκαλούν επεισόδιο. Θέλουν να μπουν με το ζόρι στην παράσταση χωρίς εισιτήριο. Δυό χωροφύλακες έξω από την αίθουσα ανταλλάσσουν μεταξύ τους ηχηρά γρονθοκοπήματα. ’Αναστατώνεται ολόκληρο το κέντρο τής πόλης για δυό ώρες, οπότε ματαιώνεται ή παράσταση.\nΌ Τύπος καταγράφει το επεισόδιο: Την πρώτην τρέχοντος μηνάς έν τω Μιμοδραματικώ Θεάτρω ερίσαντες οι χωροφύλακες Σκιαδόπουλος καί Τσερεπήσος ήρκέσθησαν εις απλά μόνον γρονθοκοπήματα.cΩσαύτως την ιδίαν εσπέραν τινές των ενταύθα νέων μας (βλάμηδες) επεθύμουν νά είσέλθωσιν έν τω ανωτέρω θεάτρω άνευ πληρωμής καί μόλις καί μετά βίας ή διασαλευθείσα ησυχία μετά δίωρον κατωρθώθη νά επανέλθη. Και όλοι αυτοί οι καυγάδες ήσαν διά τούς δυστυχείς τούς ηθοποιούς, οίτινες μεγάλως έζημιώθησαν κατά το εσπέρας εκείνο21.\nΤο κοινό αγανακτεί από την έκταση των επεισοδίων. Κυρίως γιατί εκθέτουν την πόλη. Ή τοπική εφημερίδα, εκφράζοντας τη γενικότερη λαϊκή απαίτηση, ζητεί την προστασία τού Θιάσου. Προτείνει στον υπεύθυνο προϊστάμενο τής ’Αστυνομίας την τοποθέτηση φρουρού έξω από το Θέατρο για την τήρηση τής τάξης καί την απρόσκοπτη λειτουργία του: Αναγκαίον νομίζομεν, κ. ’Αστυνόμε, όπως θέσητε Αστυνομικόν κλητήρα εν τω Θεάτρω ώς φρουρόν πρός πρόληψιν παρομοίων σκηνών (Πολίτης, φ. 135, 1892).\nΠίσω από την επιφάνεια όμως των γεγονότων υποκρύπτονται κάποιες βαθύτερες αιτίες. Ή εκπολιτιστική δράση τού Θιάσου δεν έχει μόνο θαυμαστές μέσα στην πόλη. ’Έχει καί ορισμένους αντιπάλους, οι όποιοι δεν θέλουν τέτοιους «νεωτερισμούς». Είναι τα ίδια εκείνα στοιχεία, τα όποια αντιμάχονται ακόμη καί την έλευση τού σιδηροδρόμου στο ’Αγρίνιο. Τούτο καταγγέλλει αργότερα ό Κώστας Χατζόπουλος. Είναι πλέον νόμος τής ιστορίας, ή πρόοδος να προκαλεί πάντοτε την αντίδραση των δυνάμεων τής συντήρησης καί τής οπισθοδρόμησης.\nΜε τίς βαθμιαίες αλλαγές στην κοινωνική ταξιθεσία τής πόλης, τα παλαιά γαιοκτημονικά στρώματα αντιδρούν στις έξαστικές διαδικασίες τού τοπικού γίγνεσθαι. Καί εδώ βρίσκεται ή κοινωνιολογική αιτία των αντιθέσεων, οι όποιες εκδηλώνονται σέ όλα τα επίπεδα: από τίς εκσυγχρονιστικές ανατροπές στην οικονομία ώς τη λειτουργική εμφάνιση τού θεάτρου- από τίς παλαιές νομοκατεστημένες άξιες ώς τίς καινούριες πολιτισμικές αναγνωρίσεις καί κατακυρώσεις. Καί αυτή ή διαδικασία τής σύγκρουσης τού παλαιού με το καινούριο, τού «Ναι» με το «’Όχι», θα υπάρχει όσο καί ή ανθρώπινη κοινωνία.\n’Απόδειξη γιά τίς διάχυτες συντηρητικές πεποιθήσεις καί νοοτροπίες απέναντι στό θέατρο είναι ή στάση μερικών πρός τόν Θίασο Λεκατσά, ό όποιος τόν ’Ιούλιο τού 1889 επισκέπτεται τήν πόλη. ’Αρκετοί, έπαινώσι τόν άφιχθέντα θίασον διά τήν επιτυχίαν των τριών παραστάσεων. ’Άλλοι ομιλούν περί οίκτροτάτης αποτυχίας. Καί όχι μόνον αυτό, άλλά ζητούν επιπλέον τήν άμεση άναχώρησή του: Καλά θά έ'καμνε ό κ. Λεκατσάς ν’ Αναχωρούσε έκ τής πόλεώς μας μετά τών υπ’ αυτού κομισθέντων λαμπρών ηθοποιών πριν ή τόν έκδιώξωσι διά σφυριγμάτων καί λεμονοβλημάτων28.\n’Από τη χρονιά αυτή καί υστέρα τρέχει αρκετό νερό στο μύλο των κοινωνικών διαφοροποιήσεων. Ό τοπικός Θίασος συμβάλλει με το έργο του σημαντικά στην αλλαγή νοοτροπιών, πεποιθήσεων καί συμπεριφορών. Το θέατρο δεν θεωρείται πλέον ως «ηθικόν εκμαυλιστήριον», ως «κοινωνικόν προαγωγείον», καθώς τονίζει ό τοπικός Τύπος. Ή εκπολιτιστική αξία καί σημασία του γίνεται αντιληπτή από τα ευρύτερα στρώματα τής τοπικής κοινωνίας. Καί αυτό ακριβώς στέκεται το αντικειμενικό έρεισμα για το ριζοβόλημά του καί την ανάπτυξή του.\nΌ Θίασος διαμορφώνει στην αγρινιώτικη κοινωνία ένα κοινό, το όποιο αγαπάει το θέατρο καί εκφράζει αστικές εκσυγχρονιστικές αντιλήψεις. Γίνεται ό πνευματικός δίαυλος για να υπεισέλθουν νέες έννοιες καί κριτήρια στις κοινωνικές συμπεριφορές: ή κοσμικότητα, ό κοινωνικός συγχρωτισμός, οι επιμελημένες εμφανίσεις, ή μόδα, οι ευπρεπείς τρόποι, οι ομαδικές μορφές ψυχαγωγίας καί συγκίνησης από τα θεατρικά δρώμενα, ή δημοσιότητα. Όλες αυτές οι έννοιες ή οι δεοντολογικοί κανόνες δεν μένουν ανενεργοί. Εισβάλλουν στην τοπική κοινωνία καί υπονομεύουν τίς παλαιές νοοτροπίες.\nΣυγκροτούν δηλαδή ένα νέο κοινωνικό κώδικα τού «αισθάνεσθαι» και τού «φέρεσθαι». Επιβάλλουν διαφορετικά κανονιστικά πρότυπα. Υπαγορεύουν άλλες στάσεις στα πράγματα, στίς διαπλοκές τών κοινωνικών σχέσεων, με οποιεσδήποτε μορφές καί αν εκδηλώνονται αυτές, είτε ως καθημερινή σκέψη καί πράξη, είτε ως εμφάνιση, είτε ως αίσθηση, είτε ως έρωτας. Καί όλα αυτά αφορούν στο επίπεδο τής κοινωνικής ψυχολογίας.\n’Αλλά δεν είναι μόνον οι έννοιες αυτές οι όποιες φέρνουν αντιμέτωπες τίς παλαιές νοοτροπίες με τα καινούρια μηνύματα τού θεάτρου. Είναι καί άλλες αμεσότερες. Οι επιλογές πού κάνουν οι υπεύθυνοι τού Θιάσου για να ανεβάσουν κωμωδίες του Σουρή δεν είναι τυχαίες ή συμπτωματικές. Γίνονται με συγκεκριμένη καλλιτεχνική σκοπιμότητα. Στο βάθος είναι επιλογές, οι οποίες υποδηλώνουν ή μαρτυρούν ένα συνειδητοποιημένο αίτημα για την ανάπτυξη εκπολιτιστικών διεργασιών στην πόλη.\nΜε τη σατιρική γλώσσα τού Σουρή, οι ηθοποιοί μιλούν όχι σέ κάποια επαρχία τού βασιλείου τής Δανιμαρκίας. Επιδιώκουν να παρέμβουν στα πολιτικά καί ηθικά δρώμενα τής δικής τους τοπικής κοινωνίας. Ό Σουρής, αυτός ό νεότερος ’Αριστοφάνης, μαστιγώνει καί αφυπνίζει με το γέλιο. Λοιδορεί τη φαυλοκρατική Διοίκηση, το κράτος πού τιμάει τα ξέστρωτα γαϊδούρια. Γελοιοποιεί τούς πολιτικούς φασουλήδες καί τούς ποικιλώνυμους βλαχοδημάρχους καί αστυνόμους των καιρών. Κατεξευτελίζει τίς μαγείες καί τα θαύματα των τσαρλατάνων. Δακτυλοδεικτεί τούς διάφορους επαρχιακούς κομματάρχες, οί όποιοι ρουσφετολαμβάνουν καί ρουσφετοδοτούν στη ράχη του λαού. Διαπομπεύει καί μαστιγώνει ανηλεώς τούς ασπόνδυλους αυλικούς, αλλά καί τι βασίλισσα με τον ονειδιστικό λόγο του:\nΚυρά Γιώργαινα γυρίστρα, κυρά Γιώργαινα μπεκρού,\nθα γενής πομπή του κόσμου, του μεγάλου του μικρού29.\nΜε αυτούς ακριβώς τούς υπαινικτικούς στίχους οι νέοι «ηθοποιοί» ομιλούν στον τοπικό τους περίγυρο. Εμμέσως είναι σα να ζητούν θεσμικές αλλαγές στην ελληνική πραγματικότητα. Για πρώτη φορά ακούγεται ένας τέτοιος λόγος στο ’Αγρίνιο των άπραγων νοικοκυραίων, των εισοδηματιών, των κομματαρχών καί διαμεσολαβητών τής εξουσίας. Γι’ αυτό καί δ Θίασος συναντάει την αντίδραση, τη διαβολή, τη συκοφαντία των οπισθοδρομικών στοιχείων τής πόλης. Καί αυτό είναι μιά απόδειξη πώς στο ’Αγρίνιο αρχίζει να λειτουργεί ό κινητήριος νόμος τής κοινωνικής πάλης των αντιθέσεων.\nΈνας ανώνυμος τοπικός δημοσιογράφος, πιθανόν ο Παναγ. Ζωγράφος, υπερασπίζεται με σθένος τούς πρωτοπόρους νέους του Θιάσου. Γράφει πώς το έργο καί τα ευεργετικά αισθήματά τους, θα πρέπει να κινήσουν παντός σκεπτομένου καί αγαπώντος τον τόπον του ανθρώπου τον ενθουσιασμόν, την χαράν καί την αγάπην πρός την νεολαίαν μας παρουσιάζουσαν δείγματα ότι ή κοινωνία μας βελτιώνεται, προάγεται· τα τοιούτα μετά μεγάλης μας χαράς παρατηρήσαμεν εις άτομα μεγάλως επιδρώντα εις τον τόπον μας30.\n’Αλλά δεν διαπιστώνει μόνον αυτά ό δημοσιογράφος. Περνάει καί στην επίθεση: Δυστυχώς παρατηρήσαμεν μετά μεγάλης μας λύπης ότι οι μοχθηροί, τα καθάρματα, οι φθονεροί εν τη κοινωνία μας υπερέβησαν τα όρια τής διαβολής καί συκοφαντίας των εδώσαμεν προσοχήν εις τα φληναφήματα των τελευταίων τούτων. "Αχ! Βραχωρίτες! Βραχωρίτες! Διατί αναγαλλιάζετε τόσον εις τας ραδιουργίας; Διατί θυσιάζεσθε να στιγματίζητε πάσαν πρόοδον εις τον τόπον μας; Διατί μαραίνετε ευγενή αισθήματα φιλότιμων νέων30;\nΟι νέοι παρόλα αυτά τραβούν την Ανηφόρα, έχοντας στημένο το αφτί τους στο τραγούδι τής προόδου. Το νήμα τής θεατρικής παράδοσης πιάνουν αργότερα στην πόλη κάποια άλλα άτομα. Ή κοινωνία γεννάει πάντα πρωτοπόρους, πού αγωνίζονται να ξεκολλήσουν τον ήλιο από τη λάσπη, όπως λέγει ό Σικελιανός. Πρός το τέλος τής τελευταίας δεκαετίας του ιθ' αιώνα υπάρχουν στο ’Αγρίνιο, εκτός από τον θεατρικό Θίασο, Φιλαρμονική Εταιρεία, Μουσικό Τμήμα, Γυμναστήριο, οργανωμένη κίνηση γυναικών.\nΒεβαίως όλα αυτά είναι θέματα πρός έρευνα καί τεκμηρίωση. Ή ιστορική φυσιογνωμία τής πόλης συγκροτείται μέσα από τίς κινήσεις της. Αυτές αποτελούν καί το βαθμόμετρο των αναπτυξιακών διεργασιών της. Καί ιδού ότι μερικοί έχουν μπροστά τους λαμπρό στάδιο. ’Αντί να δολοπλοκούν ή να προβαίνουν σέ σκοταδιστικές ενέργειες, είναι προτιμότερο να ασχολούνται με την έρευνα τής πνευματικής, τής οικονομικής καί τής κοινωνικής ιστορίας τής πόλης. Καί τότε δεν θα κουδουνίζουν ας ψευδάργυρος με τίτλους χωρίς αντίκρισμα. Θα πείθουν με το έργο τους. Καί προπαντός μεν το ήθος τής έρευνας.\nΟι παραπομπές του κειμένου\nΈφημ. Πολίτης, φ. 22 (8.10.1889), 2.\nΈφημ. Πολίτης, φ. 22 (8.10.1889), 2\nΈφημ. Πολίτης, φ. 10 (15.7.1889), 3.\nΈφημ. Πολίτης, φ. 78 (16.12.1890), 1.\n’Αθανάσιος Διάκος, Τραγωδία εις τρεις πράξεις καί έξι σκηνάς. Έν Άθήναις 1859.\nΈφημ. Πολίτης, φ. 89 (28.3.1891), 2-3\nΈφημ. Πολίτης, φ. 91 (6.4.1891), 4.\nΈφημ. Πολίτης, φ. 89 (28.3.1891), 3.\nΈφημ. Πολίτης, φ. 20 (21.9.1889), 3.\nΓερ. Σ. Γερολυμάτος, ’Αγρίνιο, δρόμοι πού γράφουν ιστορία, 1994, σσ. 115-119.\nΈφημ. Πολίτης, φ. 90 (30.3.1891), 3.\nΈφημ. Πολίτης, φ. 89 (28.3.1891), 1.\nΈφημ. Πολίτης, φ. 89 (28.3.1891), 2-3.\nΈφημ. Πολίτης, φ. 92 (13.4.1891), 3.\nΆριστ. Βαλαωρίτης, Ή Κυρά Φροσύνη: «"Απαντα», 1, σ. 213.\n’Ιωάν. Π. Βλασόπουλος, Ό δικηγόρος ’Αγρίνιου Κων. Χατζόπουλος. «Ρίζα Άγρινιωτών», τχ. 12-13 (1993), σσ. 42-43.\n20 Έφημ. Πολίτης, φ. 20 (21.9.1889), 3.\n21 Έφημ. Πολίτης, φ. 91 (6.4.1891), 4.\n22 Γ. Σουρής, "Απαντα, 1, σ. 299 (έπιμ. Γ. Βαλέτας).\n23 Έφημ. Πολίτης, φ. 91 (6.4.1891), 4.\n24 Arnoldvs Passow, Τραγούδια Ρωμαίϊκα, 1860, σσ. 347-349. Σπ. Ζαμπέλιος, ’Άσματα δημοτικά τής Ελλάδος, 1852, σσ. 145-146.\n25 Σπ. Βασιλειάδης, Άττικαί Νύκτες, 1882, 2, σ. 34.\n26 Έφημ. Πολίτης, φ. 128 (7.1.1892), 3.\n27 Έφημ. Πολίτης, φ. 135 (8.3.1892), 2\n28 Έφημ. Πολίτης, φ. 10(15.7.1889), 3\n29 Γ. Σουρής, "Απαντα, 3, σ. 178.\n30 Έφημ. Πολίτης, φ. 91 (6.4.1891), 4. Πρβλ. καί φ. 92(13.4.1891), 2' φ. 102(16.6.1891), 2-3.


Pet therapy, η θετική επίδραση των σκύλων - Τα ΣκυλοΝέα Της Μάρσας\nΜία ομάδα από Ιάπωνες έκανε μία μελέτη όσον αφορά το pet therapy στην επαγγελματική ζωή. Κατέληξαν λοιπόν, πως η παρουσία του σκύλου δεν συμβάλλει μόνο στην καλυτέρευση της υγείας ενός ανθρώπου αλλά ακόμη και στην απόδοσή του στην εργασία. Όσοι τυχεροί δουλεύουν στο σπίτι τους κι έχουν ένα κατοικίδιο, η παραγωγικότητά τους είναι μεγαλύτερη από αυτούς που δεν έχουν. Αν όμως δεν είναι τυχεροί και δεν δουλεύουν στο σπίτι τους παρά εργάζονται σ’ ένα π.χ. γραφείο, τότε είναι φυσικό να μην μπορούν να πάρουν μαζί τους τον σκύλο τους ( γιατί φαντάζεστε τι θα άκουγαν από τον εργοδότη τους). Θα μπορούσαν να έχουν μια φωτογραφία όμως, κατά προτίμηση αστεία, έτσι ώστε και μ’ αυτόν τον τρόπο να αυξάνεται η αποδοτικότητά τους (πηγή : in.gr).\nΑς μιλήσουμε λοιπόν σήμερα για το pet therapy, δηλαδή για την θεραπεία ασθενών μέσω κατοικίδιων. Κατά καιρούς, έχουν σημειωθεί αρκετές εξελίξεις όσον αφορά το pet therapy. Έχουν γίνει παγκόσμιες μελέτες και έρευνες οι οποίες αποδεικνύουν πως μια απλή συνεύρεση ενός ασθενούς με ένα ζώο (εννοείται σκύλο ή γάτα και περισσότερο σκύλο) συντέλεσε στην καλυτέρευση της υγείας του πρώτου. Φανταστείτε πόσο μάλλον σε κάποια μέρη που δεν βρέθηκαν απλώς στο ίδιο δωμάτιο αλλά οι νοσηλευτές άφηναν το κατοικίδιο να κάτσει στην αγκαλιά του ασθενούς για κάποια ορισμένη ώρα. Η υγεία του ασθενούς καλυτέρευε σημαντικά, όχι μόνο σωματικά αλλά και ψυχολογικά. Όλοι οι ασθενείς που είχαν την ευκαιρία να πάρουν μέρος σ’ αυτές τις μελέτες και αφιέρωσαν λίγο απ’ τον χρόνο τους στα ζωάκια, μετά το πέρας της μελέτης ένοιωθαν περισσότερο ευτυχισμένοι, χαρούμενοι και δεν ξέχασαν τις στιγμές θαλπωρής που τους χάρισαν οι γλυκύτατες μουσουδίτσες.\nΜία απ’ αυτές τις μελέτες έλαβε μέρος στην Αμερική σε μια ψυχιατρική κλινική. Και συγκεκριμένα σε μια ομάδα ηλικιωμένων. Για μία ώρα επί πέντε συνεχόμενες μέρες ερχόντουσαν σ’ επαφή με κατοικίδια. Κάνανε κάτι σαν group therapy, δηλαδή ομαδική ψυχανάλυση, έχοντας στην ομάδα τους έναν σκύλο. Το αποτέλεσμα ήταν να μειωθεί η νευρική τους συμπεριφορά κι επιπλέον σημειώθηκε μεγάλη βελτίωση στις γυναίκες με άνοια όσον αφορά την ευερεθιστότητά τους.\nΟι Ιάπωνες όπως είδαμε παραπάνω, έκαναν μια μελέτη όπου προχώρησαν ένα βήμα πιο πέρα. Ερεύνησαν την συσχέτιση της επαγγελματικής ζωής ενός ανθρώπου με το κατοικίδιό του.\nΌπως καταλαβαίνετε φίλοι μου, εμείς τα ζώα το μόνο που προσφέρουμε στην σπουδαία, σημαντική και αξιοζήλευτη ζωή σας, είναι ευτυχία, χαρά και πάνω απ’ όλα καλοσύνη… Είμαστε μόνο ένα ψήγμα χρυσού που φωτίζει την μονότονη και μουντή ζωή σας… Εσείς τι είσαστε για μας;\nΕιδησεις / Ερευνεςdog, Marsa's Dog News, pet therapy, research, γάτα, ζώα, θεραπεία, κατοικίδια, μελέτη, σκύλος, Τα ΣκυλοΝέα Της Μάρσας, υγεία


Tag: Καΐρις | ebasket.gr\nΚεντρική Tag Archives: Καΐρις\nTag Archives: Καΐρις\nΡίτας Βίλνιους: Τέλος ο Καιρίς\nΠαρελθόν αποτελεί από την τεχνική ηγεσία της Ρίτας Βίλνιους ο Ντονάλντας Καιρίς. Η αντίπαλος του Περιστερίου στον όμιλο του Basketball Champions League, πλήρωσε την πολύ κακή πορεία της ομάδας τόσο στην Ευρώπη όσο και στην λίγκα της Λιθουανίας, αλλά και τον αποκλεισμό με βαριά ήττα στο κύπελλο. Συγκεκριμένα, η λιθουανική ομάδα έχει αποκλειστεί από την συνέχεια του BCL με συγκομιδή …\nΠρώην “ερυθρόλευκος” στον πάγκο της Ρίτας (pic)\nΗ Ρίτας Βίλνιους ανακοίνωσε τον νέο της προπονητή για τη νέα χρονιά, ο οποίος είναι παλιός μας γνώριμος. Συγκεκριμένα, τα ηνία της ομάδας ανέλαβε ο Ντονάλντας Καϊρίς, ο οποίος βρέθηκε στον πάγκο του Ολυμπιακού τη φετινή χρονιά. Ο 43χρονος ήταν άμεσος βοηθός του Κεστούτις Κεμζούρα, όταν ο Λιθουανός ανέλαβε χρέη πρώτου προπονητή στον Ολυμπιακό. Όταν αποχώρησε ο Κεμζούρα αποχώρησε και ο ίδιος και μεταπήδησε στην Άβτοντορ.\nΑπό τον Ολυμπιακό στην Αβτοντόρ Καΐρις και Δέδας! (pic)\nΣτην Ρωσία και την Αβτοντόρ βρήκαν τον επόμενο σταθμό της καριέρας του οι δύο πρώην συνεργάτες του Κεστούτις Κεμζούρα στον Ολυμπιακό, Ντονάλντας Κάιρις και Γιώργος Δέδας. Συγκεκριμένα, όπως ανακοίνωσε η ομάδα ο Λιθουανός αναλαμβάνει την τεχνική ηγεσία της, με τον Έλληνα να έχει ρόλο assistant coach. «Είμαι πολύ χαρούμενος που ήρθα στην Άβτοντορ. Παράλληλα είμαι ευγνώμων στη διοίκηση της ομάδας, για …\nΟ Ολυμπιακός ενίσχυσε το ρόστερ του με τις προσθήκες των Ριντ και Ρότσεστι και φρόντισε να ενισχύσει και το τεχνικό του τιμ. Συγκεκριμένα, η “ερυθρόλευκη” ΚΑΕ ανακοίνωσε την προσθήκη του Ντονάλντας Καΐρις, ο οποίος θα είναι άμεσος βοηθός του Κεστούτις Κεμζούρα. Αναλυτικά: “Η ΚΑΕ Ολυμπιακός ανακοινώνει τη συνεργασία της με τον Donaldas Kairys, ως άμεσο συνεργάτη του Κεστούτις Κεμζούρα. Ο Donaldas Kairys …


AGRIA ZWA: Μητσοτάκης\nΣτην Ελλάδα αρέσκονται να χρησιμοποιούν μια κυβέρνηση ως μέτρο σύγκρισης σε σχέση με την επόμενη. Όσο απαραίτητος κι αν είναι ο σχετικισμός, αυτή η μέθοδος στα πολιτικά πράγματα της χώρας απλά επιτρέπει σε κομματικούς στρατούς και συμφέροντα να περιχαρακώνονται στις θέσεις τους με γενικολογίες και αοριστίες όπως Αριστερά και Δεξιά.\nΜια κυβέρνηση κρίνεται πρωτίστως από το παραγόμενο έργο της.\nΚι έτσι θα κρίνουμε την κυβέρνηση Μητσοτάκη που κλείνει το πρώτο εξάμηνο της.\nΠαρά την αρχική της εικόνα της ετοιμότητας και της ορμής της, η κυβέρνηση έχει ξεκάθαρα υποτιμήσει καίρια και ζωτικά ζητήματα της χώρας. Η μεσσιανική υποδοχή και μεταχείρισή της από τα μήντια, μπορεί να συγκαλύπτει την ένταση κι έκταση των προβλημάτων, αλλά σίγουρα δεν βοηθά στην επίλυση τους.\nΗ κυβέρνηση Μητσοτάκη πήρε την οικονομία στα χέρια της σε μια σχετικά ευνοϊκή συγκυρία, με τον ΣΥΡΙΖΑ να έχει δημιουργήσει το κάδρο για τα ματωμένα υπερπλεονάσματα.\nΈκανε κάποιες κινήσεις που έπρεπε να γίνουν, όπως η πρόωρη αποπληρωμή του ακριβού δανείου του ΔΝΤ και η επιστροφή των κερδών των ελληνικών ομολόγων από την ΕΚΤ.\nΠαράλληλα, ευνοήθηκε από το κλίμα επισφάλειας της παγκόσμιας οικονομίας που έκανε τα ομόλογα μιας χώρας που βρίσκεται εκτός αγορών για μια δεκαετία να φαίνονται ελκυστικά ακόμη και με μηδενικά επιτόκια.\nΌλα αυτά δημιούργησαν τον μεγαλύτερο δημοσιονομικό χώρο που είχε ποτέ μνημονιακή κυβέρνηση.\nΑλλά, η κυβέρνηση Μητσοτάκη φαίνεται να αγνοεί την οικονομική πραγματικότητα του μικρομεσαίου Έλληνα, ο οποίος για να κινηθεί έστω και λίγο οικονομικά, χρειάζεται έστω τα ψίχουλα των κοινωνικών επιδομάτων, τα οποία ο Μητσοτάκης αντί να τα ενισχύσει, τα περιέκοψε, με την εξαίρεση το επίδομα για το πρώτο παιδί που ο ίδιος δημιούργησε.\nΠολύ σημαντικοί δείκτες της οικονομίας, έχουν τα μαύρα τους χάλια. Η ανεργία υποχώρησε λίγο, αλλά το 16,7% είναι απαράδεκτο. Σε σχέση με το 2018, οι εξαγωγές, ο τζίρος των επιχειρήσεων, το χονδρεμπόριο, η οικοδομή και η βιομηχανική παραγωγή, έχουν όλα τους υποχωρήσει.\nΟ μόνος θετικός δείκτης είναι το κλίμα εμπιστοσύνης για τις μικρομεσαίες επιχειρήσεις.\nΗ οικονομία χρειάζεται ενέσεις ρευστότητας.\nΣτην οικονομία, η κυβέρνηση Μητσοτάκη και πιο συγκεκριμένα στο ασφαλιστικό έκανε και την πρώτη της μεγάλη κωλοτούμπα: Ενώ δικαίως έκραζε τον διαβόητο νόμο Κατράγκαλου, κράτησε ένα από τα χειρότερα κομμάτια του: την προσωπική διαφορά. Έτσι, οι παλιοί συνταξιούχοι είδαν αυξήσεις κι επιστροφές των 2 εως τέσσερα ευρώ όταν τους έχουν κλαπεί 87 δισεκατομμύρια.\nΑνέτοιμη, άτολμη. Τα κλειστά κέντρα είναι πολύ λίγα και γίνονται πολύ αργά σε σχέση με τις ροές. Η μεταφορά μεταναστών στην ενδοχώρα απαγορεύει την επιστροφή τους. Τα πλωτά φράγματα δεν έχω ιδέα πως θα αλλάξουν την όποια πραγματικότητα πέρα από το να παγιδεύσουν επικοινωνιακά χάνους και αφρόψαρα. Πήρε ένα πεντάμηνο στον Μητσοτάκη για να επανασυστήσει το υπουργείο μετανάστευσης.\nΗ διπλωματία φαίνεται να ξαναζωντανεύει στη χώρα σε επίπεδο πρεσβειών. Προσωπικές επιλογές όμως του Μητσοτάκη βάζουν την χώρα σε μεγάλους μελλοντικούς κινδύνους.\nΟ Μητσοτάκης ήταν ο μόνος ευρωπαίος ηγέτης που δεν κράτησε τις απαραίτητες αποστάσεις από την δολοφονία του ιρανού στρατηγού Σουλεϊμανί.\nΗ κυβέρνηση έχει ρίξει όλο το βάρος της στον αμφιλεγόμενο αγωγό East Med.\nΚαι σε μια ακατανόητη πράξη, στέλνουμε μια συστοιχία Patriot στη Σαουδική Αραβία μαζί με 130 άτομα υψηλού εξειδικευμένου προσωπικού, μετά από αίτημα και των ΗΠΑ. Πράξη ακατανόητη, γιατί η χώρα βρίσκεται στο πρόθυρα πολεμικής σύγκρουσης με την Τουρκία.\nΛένε πως η συστοιχία αντικαταστάθηκε και το ερώτημα μεταλλάσσεται στο «τότε γιατί περίσσευε» που απαντάται με την απάντηση: «Σε μια χώρα στα πρόθυρα σύγκρουσης, καμιά αεράμυνα δεν περισσεύει». Αλλά ακόμη κι αν δεχτούμε πως η συστοιχία περίσσευε, τι θα μπορούσε να ειπωθεί για τα 130 υψηλά εξειδικευμένα άτομα; Πως αντικαθίστανται άραγε αυτοί; Δεν υπάρχει καμιά αμφιβολία ότι η κυβέρνηση δημιουργεί κενό στην αεράμυνα για να πάρει μερικούς πόντους στην εξωτερική διπλωματία, εις βάρος πάντα της σχέσης μας με το Ιράν.\nΑξίζει να σημειωθεί πως για τα φυσίγγια του Καμμένου στην Σαουδική Αραβία είχαν σηκωθεί και οι πέτρες και ο Πέτρος ο Αργυρίου και για τους Patriot δεν έχει ανοίξει μύτη.\nΣε τέτοια αποχαύνωση έχουμε φτάσει.\nΣε όλα τα παραπάνω, ας προσθέσουμε και το μπουρδέλο στο ποδόσφαιρο που έχει δυστυχώς σοβαρότατες κοινωνικές προεκτάσεις κι έχουμε μια εικόνα διόλου κολακευτική.\nΗ κυβέρνηση δεν έχει όραμα. Οι βασικές της στοχεύσεις δεν ταυτίζονται με τα μεγάλα και ζωτικά προβλήματα της χώρας.\nΜετά από μια δεκαετία απόλυτης καταστροφής, οι Έλληνες αποζητούσαν μια κάποια σταθερότητα και αυτό είναι που ερμηνεύει το εκλογικό αποτέλεσμα του 2019. Και δυστυχώς, όπως δείχνουν τα πράγματα, δεν θα βρουν καμιά κανονικότητα στον νέο δικομματισμό, όταν μάλιστα η χώρα βρίσκεται στα βαθειά νερά των διεθνών αναταραχών και συγκρούσεων, με την Τουρκία να καραδοκεί ανά πάσα στιγμή.\nΠέτρος Αργυρίου, agriazwa.blogspot.com, 31/1/2020.\nPosted by Πέτρος Αργυρίου at 7:45 π.μ.\nLabels: ανεργία, Μητσοτάκης, οικονομία, πλωτά φράγματα, Patriot\nΛάθος. Παρότι οι μηχανισμοί διακίνησης είναι κοινοί, υπάρχει πρόνοια του Διεθνούς Δικαίου μόνο για τους πρόσφυγες. Σε σχέση με την υποδοχή, για τους μετανάστες υπάρχει μόνο το δίκαιο της θάλασσας που προβλέπει την διάσωσή τους σε περίπτωση κινδύνου ζωής. Για αυτό άλλωστε κι η ρίψη τους στη θάλασσα αποτελεί κοινή πρακτική των σωματεμπόρων. Η μετατροπή του προσφυγικού σε μεταναστατευτικό έγινε ρητορικά στην Ελλάδα από τον Συριζα με το επιχείρημα της κυρίας Χριστοδουλοπούλου ότι αν τους λέμε μετανάστες θα σταματήσουν τα κονδύλια από την ΕΕ, επιχείρημα απέναντι στο οποίο τα κανάλια έκατσαν κλαρίνο.\nΌποιος λοιπόν δέχεται εξ αρχής τον όρο «πρόσφυγες και μετανάστες» ως κάτι το ομούσιο και αδιαίρετο, έχει βγάλει τον εαυτό του οφσάιντ, και μάλιστα από τ΄ ακροδεξιά.\nΠρέπει να προστεθεί επίσης, πως τόσο η Τουρκία όσο και οι ίδιοι οι Σύριοι Πρόσφυγες στην Τουρκία, αρνούνται τον όρο «πρόσφυγας» και προτιμούν τον όρο φιλοξενούμενος, με σαφέστατες αναφορές στην μουσουλμανική φιλοξενία και «ενότητα». Και αυτό έχει τα πάντα να κάνει και με τα γεωπολιτικά παιχνίδια του Ερντογάν, ο οποίος τους αποκάλεσε «φιλοξενούμενους κι αδέρφια»\nΑυτό δεν αναιρεί φυσικά το καθεστώς του πρόσφυγα αλλά φωτίζει μια άγνωστη πτυχή του θέματος.\nΤα σύνορα δεν μπορούν να φυλαχτούν. Οι πρόσφυγες και οι μετανάστες θα βρουν τον τρόπο αν χρειαστεί ακόμη και πετώντας.\nΤα πρόσφατα ιστορικά παραδείγματα το διαψεύδουν. Σκόπια και Βουλγαρία έκλεισαν τα σύνορα για λογαριασμό της ΕΕ και με την βαλκανική οδό κλειστή, οι ροές περιορίστηκαν. Δεν ζούμε στο 1700. Τα τεχνολογικά μέσα βρίσκονται σε διαρκή εξέλιξη κι εφαρμογή.\nΝαι αλλά τα θαλάσσια σύνορα δεν φυλάσσονται.\nΛάθος. Οι δυσκολίες είναι σαφέστατα πολύ δυσκολότερες για μια σωρεία λόγων. Κατά την διακυβέρνηση με αρμόδιο πρωθυπουργό τον Σαλβίνι, οι ροές στην Ιταλία από την Μεσόγειο υποδεκαπλασιάστηκαν. Το ανθρωπιστικό κόστος όμως από την άλλη πολλαπλασιάστηκε καθώς οι κίνδυνοι για την ζωή των αιτούντων ασύλου, αυξήθηκε σημαντικά.\nΥπάρχει όμως μια σημαντική διαφορά ανάμεσα στο παράδειγμα της Ιταλίας και της Ελλάδας: Η Ιταλία έχει κάνει συμφωνία με τις αρχές της Λιβύης, το λιμενικό και το ναυτικό για αποτροπή των περασμάτων. Αυτή η συμφωνία μειώνει τις ροές για τους Ιταλούς, αυξάνει το κόστος ζωής στο Λιβυκό πέλαγος.\nΣτην περίπτωση της Ελλάδας, απόλυτος ρυθμιστής είναι η Τουρκία, μια εχθρική μας χώρα με ρητές βλέψεις εις βάρος μας.\nΟ Σύριζα φταίει\nΦυσικά και φταίει. Οι λαθροδιακινητές μοιράζουν φυλλάδια στα υποψήφια θύματα τους με επιλεκτικές δηλώσεις ευρωπαίων πολιτικών δημιουργώντας κλίμα.\nΕπίσης η διαχείριση του ζητήματος επί διακυβέρνησης ήταν δραματική, αμελής κι άρρυθμη με κατασπατάληση κονδυλίων κι πολυάριθμες ανεπάρκειες.\nΣτην Ελλάδα, στις αρχές του χρόνου είχαμε 73000 καταγεγραμμένους πρόσφυγες και μετανάστες, νούμερο που ξεπερνά κατά πολύ τις υπάρχουσες δομές. Παρά την Συμφωνία ΕΕ-Τουρκίας το 2016 που προέβλεπε επιστροφές μέχρι και 75000 ατόμων, η Ελλάδα το 2018 «κατάφερε» να επιστρέψει στην Τουρκία, μόλις 332…\nΤην ίδια στιγμή, με την συμφωνία Γερμανίας-Ελλάδας το 2018, πολύ περισσότεροι πρόσφυγες επαναπροωθήθηκαν στην χώρα πρώτης υποδοχής… την Ελλάδα.\nΦταίει η Μέρκελ.\nΤο Welcome Refugees ήταν η σημαία των λαθροδιακινητών και η εγγύηση για μετανάστες και πρόσφυγες. Σε μια περίοδο που πολλά δυτικά Think Tanks επιδίωκαν κινέζικο μοντέλο εργασίας για να γίνουν τα προϊόντα πιο ανταγωνιστικά κι αυτό γίνεται μόνο με μείωση μισθών κι αύξηση των εργατικών χεριών σε μια ΕΕ που ούτως ή άλλως έχει σοβαρό δημογραφικό πρόβλημα, το βιομηχανικό επιμελητήριο της Γερμανίας ζήτησε 1.000.000 Σύριους εργάτες.\nΤα υπόλοιπα είναι ιστορία: Η Διακυβέρνηση Σύριζα τα κανε μπάχαλο με τις ταυτοποιήσεις γιατί ως γνωστόν, λιάζονταν και μετά εξαφανίστηκαν και δεν ξέρουμε που πήγαν, στην Γερμανία έφτασε ένα μείγμα κι όχι αυτό που ζήτησαν και τα ισλαμιστικά τρομοκρατικά χτυπήματα μαζί με το προβλήματα που δημιουργήθηκαν στους ντόπιους πληθυσμούς, πολλές φορές ακόμη κι επιδεικτικά όπως στην περίπτωση των χριστουγεννιάτικων εορτασμών σε πολλές γερμανικές πόλεις, αρκούσαν για να καταβαραθρώσουν τα συστημικά κόμματα και να υπάρξει αλλαγή πολιτικής 180 μοιρών με τα σύνορα της ΕΕ ΝΑ ΚΛΕΙΝΟΥΝ και την Ελλάδα να βρίσκεται στη λάθος μεριά τους…\nΝαι αλλά ο Μητσοτάκης…\nΟ Κυριάκος Μητσοτάκης δεσμεύτηκε σε δηλώσεις του για μια πολυπολιτισμική κοινωνία.\nΗ Ελληνική κοινωνία είναι βέβαια ήδη πολυπολιτισμική, με σημαντικό αριθμό αρμενίων, εβραίων, αιγυπτίων, με παράλληλες κοινωνίες Ρομά όπως άλλωστε συμβαίνει σε όλη την Ευρώπη, με Πομάκους στην Θράκη, με 600000 αρκετά ενταγμένους Αλβανούς μετανάστες και τις πολιτισμικές συμβολές των πολλών κυμάτων των παλιννοστούντων μας. Επίσης έχουμε σαφέστατα «πολυπολιτισμικά» κατάλοιπα από την Οθωμανοκρατία και διαρκείς επιρροές από τη Δύση.\nΑυτό που λείπει από την εξίσωση είναι ένας λαμπρός νεολληνικός πολιτισμός κι όχι συμβολές από άλλες κουλτούρες που έχουν κολλήσει στην θεοκρατία και την μισαλλοδοξία της.\nΟ πολυπολιτισμός που εσύ επικαλείσαι βρίσκεται ήδη στη Μέση Ανατολή. Και πλέον και στα Hot Spots, όπου ο ενδομεταναστευτικός ρατσισμός και η θρησκευτική μισαλλοδοξία είναι κυρίαρχες πτυχές της ζωής εκεί, με τα μαχαιρώματα και τους βιασμούς ανάμεσα σε διαφορετικά εθνωτικές και θρησκευτικές ομάδες, δίνουν και παίρνουν. Αλλά δεν θα τολμούσες ποτέ να πεις τον καημένο τον μετανάστη, ρατσιστή, έτσι δεν είναι; Αυτό το πικρό ποτήρι το κρατάς μόνο για τους συμπολίτες σου.\nΓυρνώντας στον Κο Μητσοτάκη, πρέπει να σημειωθεί ότι στο περιβάλλον του υπάρχουν άνθρωποι του περιβάλλοντος του φιλάνθρωπου κερδοσκόπου δισεκατομμυριούχου George Soros που προωθεί την μετανάστευση για δικούς του λόγους, όπως ο κύριος Ζαβός και η συγγενής του κου Μητσοτάκη Αντιγόνη Λυμπεράκη, πρόεδρος πλέον του Solidarity Now , ιδρύματος με μεγάλη χρηματοδότηση από τα ιδρύματα Open Society του Soros.\nO Soros είχε επαφές και με την κυβέρνηση Σύριζα και πρωτοφανή διείσδυση στο περιβάλλον ΓΑΠ.\nΈχοντας αυτά κατά νου, ας δούμε την μεταναστευτική πολιτική του Μητσοτάκη.\nΝαι μεν γίνεται αυστηρότερη και σοβαρότερη αλλά: Οι μετεγκαταστάσεις μεταναστών και προσφύγων από τα νησιά στην ενδοχώρα, τους βγάζει έξω από το κάδρο της συμφωνίας ΕΕ- Τουρκίας. Πράγμα που σημαίνει αυτοί οι περίπου 40000, δεν γίνεται να επιστραφούν στην Τουρκία. Κάτι που αφήνει μόνο το ενδεχόμενο της επιστροφής στις χώρες καταγωγής τους που είναι αρκετά προβληματικό.\nΕπίσης, σημαντικός αριθμός που έρχεται από τον Έβρο κι άλλες οδούς, δεν περιλαμβάνονται στην συμφωνία ΕΕ-Τουρκίας\nΓιατί δεν τους θέλουν πίσω στις χώρες τους;\nΠαρότι υπάρχει με τους μετανάστες σημαντική διαρροή κεφαλαίων από τις χώρες καταγωγής τους όπως θα δούμε αργότερα, η απάντηση είναι μία κοινή: συνάλλαγμα από τις χώρες που βρίσκονται.\nΟι μετανάστες είναι φτωχοί και κατατρεγμένοι που τρέχουν να γλυτώσουν από την φτώχια και την κακομοιριά.\nΑυτό το στερεότυπο έχει ισχύ, αλλά σίγουρα όχι τόσο καθολική όσο είχε τις προηγούμενες δεκαετίες. Η συγκινητική εικόνα του μετανάστη που περνάει βουνά και λαγκάδια σήμερα είναι η εξαίρεση. Σήμερα τα πάντα γίνονται από τους λαθροδιακινητές και την Τουρκία.\nΠρο κρίσης η ταρίφα για την χώρα μας ήταν 5000 ευρώ. Στην αρχή της κρίσης έπεσε ακόμη και στα 2000. Σήμερα μπορεί να βρεθεί και σε φιλική τιμή των 1000 ευρώ.\nΈνα σημαντικό κομμάτι των μεταναστών ανήκει στη μεσαία τάξη κι επενδύουν σημαντικά ποσά για τα δεδομένα της χώρας τους, ρισκάροντας την ζωή και την ελευθερία τους, ακούγοντας τις Δυτικές σειρήνες και τις φήμες των λαθροδιακινητών.\nΣυνολικά, το ποσό που έχουν δαπανήσει αυτοί που ευρίσκονται σήμερα στην χώρα μας μόνο για το επικίνδυνο ταξίδι τους, ανέρχεται σε πάνω από 100 εκατομμύρια ευρώ.\nΠαράλληλα, οι Τουρκικές αερογραμμές έχουν πλέον το μεγαλύτερο μερίδιο πτήσεων από κάθε άλλη εταιρία σε χώρες τις Αφρικής με πολύ φθηνά εισιτήρια ενώ η τουρκική e-visa αποκτάται από αφρικανούς με μόλις ένα τηλέφωνο και κάποια τέλη.\nΌλος αυτός ο όγκος, αραδιάζεται στην Τουρκία κι αν το επιθυμεί μπορεί να περάσει στην δικαιοδοσία των λαθροδιακινητών που περιμένουν το πράσινο φως από τον Ερντογάν.\nΈτσι ο Ερντογάν χρησιμοποιεί όχι μόνο το προσφυγικό αλλά εδώ και κάποια χρόνια δημιουργεί ο ίδιος μεταναστευτικό, προσκομίζοντας οφέλη για τις Τουρκικές αερογραμμές, για τους λαθροδιακινητές, παίρνοντας κονδύλια από την ΕΕ, εκβιάζοντας την κι επιβάλλοντας συνθήκες που αργά ή γρήγορα θα γίνουν ακραίες για την Ελλάδα.\nΤο μεταναστευτικό δεν είναι απλά ανθρωπιστικό ζήτημα. Είναι και μείζον θέμα πολιτικής και γεωπολιτικής. Επίσης, η βιομηχανία μετανάστευσης είναι από τις μεγαλύτερες βιομηχανίες εγκλήματος στον κόσμο, με ετήσιους τζίρους 6,6 δις.\nΟι ΜΚΟ είναι αναπόσπαστο κομμάτι αυτής της βιομηχανίας και με κάποιες εξαιρέσεις, έχουν κάθε λόγο να θέλουν το φαινόμενο της μετανάστευσης να ενισχυθεί. Πολλές φορές δε, κάνουν ότι μπορούν για να το ενισχύσουν, συνεργαζόμενες με τα πιο εγκληματικά στοιχεία της βιομηχανίας.\nΥπάρχει κι ένα μικρότερο κομμάτι του μεταναστευτικού το οποίο αφορά όντως φτωχούς και κατατρεγμένους. Αυτό ελέγχεται από τα πιο εγκληματικά στοιχεία της βιομηχανίας μετανάστευσης. Φτωχοί ή καταχρεωμένοι άνθρωποι πληρώνουν τα εισιτήρια, νοικιάζοντας τον εαυτό τους, για μαύρη εργασία ή και πορνεία. Σε αυτή την κατηγορία ανήκαν οι 33 νεκροί στο κοντέινερ φορτηγού στην Αγγλία.\nΕ Τότε, να ανοίξουμε τα σύνορα\nΒεβαίως. Εντός ενός χρόνου η Ελλάδα θα έχει τρία εκατομμύρια μετανάστες, ευγενική χορηγία της Τουρκίας.\nΚαι το 2050 θα πρέπει να υποδεχτεί μετά βαϊων και κλάδων 200 εκατομμύρια των νέων επίδοξων μεταναστών που ο ΟΗΕ εκτιμά ότι θα δημιουργηθούν.\nΝαι αλλά τι φταιν οι μετανάστες;\nΠροωθείται έντεχνα, ένας μύθος ότι οι μετανάστες είναι tabula rasa. Ότι είναι μόνο υπεύθυνοι για την επιβίωση τους και για μια καλύτερη ζωή και δεν φέρνουν καμιά ευθύνη για τις επιλογές τους. Σε όλα τα άλλα είναι θύματα. Αυτό όπως τόνισε και ο Ζίζεκ, είναι κατάργηση της προσωπικότητας και της ατομικής ευθύνης. Όλοι θέλουμε να επιβιώσουμε και να χουμε μια καλύτερη ζωή κι οι περισσότεροι από εμάς είμαστε θύματα καταστάσεων. Αυτό δεν ακυρώνει την ευθύνη των ατομικών επιλογών μας. Όταν ο μετανάστης δεν ενημερώνεται για το ποια είναι η πραγματική κατάσταση στην Ελλάδα και την ΕΕ, όταν αρκείται στον Θείο τον Αχμέτ που πριν από είκοσι χρόνια τον άκουσε να του λέει πως στην Γερμανία την περνάει ζωή και κότα χάρη στην ηλίθια επιδοματική των απίστων, όταν αρκείται για θέματα ζωής και θανάτου στις φήμες των λαθροδιακινητών και πετάει ένα σωρό λεφτά για να βρεθεί στο μέση του πελάγους ή σε ψυγείο φορτηγού, φέρει την ευθύνη της αρχικής επιλογής του και μόνο. Αλλά αυτή την ευθύνη φυσικά την φέρνει. Δεν σημαίνει ότι πρέπει να τιμωρηθεί (κι άλλο) για αυτή, αλλά την φέρνει. Ποιοι είστε εσείς οι ανθρωπιστές που θα του την στερήσετε;\nΝαι αλλά η άλλη είναι τόσο ανεύθυνη που έρχεται με το μωρό στην κοιλιά ρισκάροντας τη ζωή και των δυο.\nΑν κινδύνευες να γίνεις χίλια κομμάτια από βόμβα ή από τα μαχαίρια των τζιχαντιστών, θα σου πω εσύ τι ρίσκα θα΄ παιρνες. Αυτά για τις προσφυγομάνες. Για τις μετανάστριες τα πράγματα είναι εντελώς διαφορετικά. Στο πατριαρχικό Ισλάμ δεν υπάρχει διαφωνώ με τον άντρα μου. Αν ο 25χρονος την έχει ψωνίσει και θέλει ντε και καλά να ζήσει στον δυτικό παράδεισο τσάμπα και της πει γυναίκα μάζεψ΄τα και πάμε, αν η γυναίκα πει όχι, οι συνέπειες θα είναι αφάνταστα δυσάρεστες.\nΚαι με τα ασυνόδευτα. Τι γίνεται με τα ασυνόδευτα;\nΣυνήθως καταλήγουν στην παιδική πορνεία. Κάποιες φορές γίνονται και όργανα. Από τα 4500 που\nυπολογίζονται, τα 1500 αγνοούνται κι έχουν την μοίρα που προαναφέραμε. Κάντε μια βόλτα στο Πεδίον του Άρεως βράδυ, και θα βρείτε κάποια από αυτά, εκτός και αν έχει κάτι αλλάξει εν αγνοία μου.\nΑυτά τα παιδιά χρειάζονται επειγόντως ειδικές δομές.\nΑλλά τότε γιατί οι καλοί και προοδευτικοί Ευρωπαίοι δεν βάζουν πλάτη;\nΓιατί, προφανώς, κάτι ξέρουν παραπάνω. Σε αυτό το μπουρδέλο που λέγεται Ελλάδα, υπήρξαν αρκετά κυκλώματα που δίναν έγγραφα με πλαστές ηλικίες.\nΈτσι, εκεί που περιμένεις ένα παιδί ή έναν έφηβο σου σκάει ένας μαντράχαλος.\nΚαι το ζήτημα δεν σταματάει εκεί. Με την τουρκική εισβολή στη Συρία, οι μισοί Κούρδοι φρουροί του στρατοπέδου συγκέντρωσης Al Hawl άφησαν τα πόστα τους για να πολεμήσουν τον Ερντογάν και τους Σύριους Σουνίτες του FSA. Το Al Hawl έχει 71000 άτομα, κυρίως γυναικόπαιδα, με χιλιάδες από αυτά να είναι δυτικοί: Τι κοινό έχουν όλοι αυτοί; Είναι οικογένειες τζιχαντιστών. Τα περισσότερα παιδιά εκεί θηλάζονται όχι μόνο με γάλα αλλά και με ριζοσπαστική ιδεολογία. Και δεν έχουν με κάτι άλλο να την συγκρίνουν.\nΗ επόμενη γενιά τζιχαντιστών έχει ήδη εκκολαφθεί.\nΑν τυχόν το στρατόπεδο διαλυθεί, θα έχουμε και μια φουρνιά ασυνόδευτων… τζιχαντιστών.\nΟι Ευρωπαίοι αρνούνται να τα πάρουν πίσω και να παρέχουν την ειδική ψυχολογική υποστήριξη που αυτά τα παιδιά χρειάζονται. Για λόγους εθνικής ασφαλείας.\nΌπως και να χει, πρέπει να δημιουργηθούν ειδικές επιτροπές που να κρίνουν την ηλικία των ασυνόδευτων που έχουμε ήδη.\nΕπίσης πρέπει να ζητηθεί οπωσδήποτε να ενωθούν με τις οικογένειες τους αν τυχόν αυτές βρίσκονται στην Ευρώπη ή όπου αλλού.\nΜέχρι τότε, πρέπει να υπάρξουν οπωσδήποτε ειδικές δομές για τα παιδιά αυτά με υποστήριξη ψυχολόγων που να γνωρίζουν κάπως τα ζητήματά τους. Και να παραμείνουν στις δομές αν η επανένωση με τις οικογένειες δεν είναι δυνατή.\nΑν συμβούν αυτά και γίνουν καλώς, τότε τα παιδιά αυτά σε δεύτερη φάση πρέπει να ενταχθούν σταδιακά στο ελληνικό εκπαιδευτικό σύστημα, αφού και όταν έχουν αποκτήσει επαρκή γνώση της γλώσσας στο επίπεδο της παιδείας που πρέπει να ενταχθούν.\nΜα τα πράγματα δεν είναι όμως όπως το 2015\nΜέγα λάθος. Τα πράγματα είναι κατά πολύ χειρότερα.\nΔεδομένου ότι οι πρόσφυγες και οι μετανάστες δεν ονειρεύονται να ζήσουν στην Ελλάδα, το 2015, μεγάλο τμήμα των 1500000 προσφύγων και μεταναστών ήταν περαστικοί από τα βαλκάνια.\nΣήμερα, τα σύνορα είναι κλειστά. Ότι έρχεται, μένει. το νούμερο του εννιαμήνου εκτιμάται στους 150000, κυρίως μετανάστες, με συμβολή από διαδρομές εκτός Αιγαίου. Αν συνεχιστεί αυτό και τα σύνορα συνεχίσουν να είναι σουρωτήρι, το 2050, ο μεταναστευτικός πληθυσμός θα είναι το λιγότερο ισάριθμος με τον ελληνικό, με την συντριπτική πλειοψηφία τους να είναι Σουνίτες, «αδέρφια και πρώην φιλοξενούμενοι» του Ερντογάν. Η χώρα έπρεπε ήδη να βρίσκεται σε κατάσταση έκτακτης ανάγκης ή έστω επιφυλακής. Ο Ερντογάν ξεκίνησε τον πόλεμο του. Η Τουρκία μας κάνει με τους μετανάστες ότι έκανε με τους εποίκους στα κατεχόμενα στην Κύπρο. Και το ίδιο ισχύει και για την Κύπρο. Όλοι οι αριθμοί έχουν χτυπήσει κόκκινα. Ήδη το 3,8% του πληθυσμού της είναι μετανάστες και πρόσφυγες. Ήδη. Και κάθε χρονιά τα νούμερα αυξάνονται εκθετικά.\nΜα τα ανθρώπινα δικαιώματα\nΤα βασικά ανθρώπινα δικαιώματα δεν είναι ουρανοκατέβατα. Κάθε κράτος πρέπει να είναι σε θέση να εξασφαλίζει στους κατοίκους του σίτιση, υγεία, παιδεία.\nΣε μια χώρα όπως η Ελλάδα που δεν μπορεί πλέον να εξασφαλίσει βασικά ανθρώπινα δικαιώματα σε σημαντικό πλέον σημαντικό των κατοίκων, πολύ μεγάλα νούμερα μεταναστών σημαίνουν υποβάθμιση του κοινού παρονομαστή των δικαιωμάτων για όλους τους μη έχοντες.\nΜα η μετανάστευση είναι η φυσική ροή των πραγμάτων. Οι άνθρωποι διαρκώς μετακινούνται κατά τη διάρκεια της ιστορίας\nΣωστό. Όταν όμως βρεθούν σε τόπους με άλλους ήδη εγκατεστημένους πληθυσμούς ή καταφέρνουν να συμβιώσουν ή επέρχεται σύγκρουση, με τον ηττημένο συχνά να εξαφανίζεται ή να υποδουλώνεται. Η ανάγκη της μετακίνησης και την εύρεση καλυτέρων συνθηκών δεν βρίσκεται μόνο πίσω από την εξάπλωση του ανθρωπίνου είδους αλλά και πίσω από πολλούς πολέμους. Οι επιδρομές των Βίκινγκς, η επέλαση των Μογγόλων, η επέκταση των Σελτσούκων, είχαν ως έναν από τους ιστορικούς κινητήριους μοχλούς την κινητικότητα.\nΠιο πρόσφατο παράδειγμα, η εξαφάνιση των Ινδιάνων.\nΜα άμα δεν θέλεις μετανάστες, είσαι φασίστας και ακροδεξιός.\nΟ κάθε άνθρωπος έχει το δικαίωμα να επιλέγει σε κάποιο βαθμό τους όρους ζωής του. Αυτό λέγεται ελευθερία. Το να του επιβάλλει κάποιος τρίτος όρους ζωής, αυτό λέγεται ανελευθερία. Κάθε άνθρωπος κρίνει και κρίνεται, αλλά μέχρι εκεί. Πολλά ζώα που κατουρούν για να μαρκάρουν την περιοχή τους το κάνουν επειδή διάβασαν Μπενίτο και το «Ο Αγών μου» κι όχι γιατί δηλώνουν ότι εδώ βρίσκουν πόρους, συντρόφους και μεγαλώνουν τα παιδιά τους. Βεβαίως βεβαίως, οι φασίστες και ναζί είναι «ζώα». Τώρα μάθατε ότι πολλά ζώα είναι φασίστες και ναζί.\nΕπίσης, υπάρχουν ομάδες κρούσης του Σύριζα και των αριστεριστών και των αναρχικών πέριξ αυτού που κάνουν ακριβώς αυτήν την δουλειά στο διαδίκτυο, βαπτίζοντας ως ακροδεξιό οποιονδήποτε αντιδρά στην ανεξέλεγκτη μετανάστευση. Η βιομηχανία της μετανάστευσης έχει απλώσει τα πλοκάμια της σε πολλούς χώρους, ανάμεσα σε αυτούς και σε κόμματα, στην αστυνομία και σε καταλήψεις που χρησιμοποιούν τους μετανάστες ως ιδεολογική βιτρίνα ή ακόμα και – σε συνεργασία- με ΜΚΟ ως μέσο άντλησης οικονομικών πόρων, όπως εμβληματικά έγινε στην κατάληψη του City Plaza.\nΤα τρολς του διαδικτύου έχουν δημιουργήσει ένα τόσο πολωμένο κλίμα στο διαδίκτυο που όταν κάποιος πραγματικός ιδεολόγος επιχειρηματολογήσει υπέρ των μεταναστών, θα εισπράξει χαρακτηρισμούς όπως νεοταξίτης, άνθρωπος των ΜΚΟ, επιβεβαιώνοντας τα φαύλα επιχειρήματα περί της πλειονότητας των ακροδεξιών Ελλήνων.\nΗ απάντηση σε αυτά τα τρολς είναι μία: που ήσασταν επί 4,5 χρόνια όταν ο Σύριζα μετέτρεψε την Μόρια στο χειρότερο κολαστήριο της Δύσης;\nΝαι αλλά το ΑΕΠ αυξάνεται.\nΙσχύει. Όπως είπαμε αρκετοί από τους μετανάστες, ανήκουν στη μέση τάξη της χώρας τους και έρχονται και με κάποιες μικρές οικονομίες. Αυτές πάνε αρχικά στις κοινωνίες υποδοχής, που συχνά τους εκμεταλλεύονται ακόμη και για την φόρτιση του κινητού. Η αύξηση του ΑΕΠ είναι βολική και για την κεντρική κυβέρνηση. Αυτά δημιουργούν για κάποιο διάστημα μια ομερτά. Επίσης είναι αρκετοί από τις τοπικές κοινωνίες που μετέχουν με τον ένα ή τον άλλο τρόπο σε κυκλώματα λαθροδιακίνησης, αυξάνοντας προσωρινά τον πλούτο στις τοπικές κοινωνίες.\nΤο ψέμα όμως έχει κοντά ποδάρια. Όταν η πρώτη μαγιά οικονομιών που έχουν οι μετανάστες εξανεμιστεί, αυτοί είναι υποχρεωμένοι να καταφύγουν είτε στην παραβατικότητα είτε να γίνουν αντικείμενα εργασιακής εκμετάλλευσης, ρίχνοντας τους μισθούς και αυξάνοντας την ντόπια ανεργία. Τα ίδια έγιναν στον Λίβανο, το ίδιο συμβαίνει τώρα με την Τουρκία.\nΝαι, μα οι Νεόελληνες δεν δουλεύουν με τα χέρια τους.\nΓια ένα σημαντικό κομμάτι του ελληνικού πληθυσμού, αυτό ισχύει και τα αίτια έχουν περιγραφεί από άλλους στοχαστές.\nΌταν και όπου λοιπόν υπάρχει ανάγκη για εργατικά χέρια, η ελληνική κυβέρνηση πρέπει να προσαρμόσει στα νέα δεδομένα την μεταναστευτική πολιτική προ κρίσης, όταν έκανε διακρατικές συμφωνίες για εργατικά χέρια με συγκεκριμένα μισθολογικές συμφωνίες.\nΈτσι λοιπόν, σήμερα μπορεί και πρέπει να δημιουργήσει «ΟΑΕΔ» για μετανάστες και πρόσφυγες εντός των hot spot.\nΑπαραίτητο κριτήριο για οποιοδήποτε ενδιαφερόμενο είναι ο δηλωμένος σεβασμός στα ήθη και έθιμα και δικαιώματα του πληθυσμού υποδοχής και η αναγνώριση ότι οι νόμοι του κράτους είναι υπέρτεροι της Σαρίας στην δημόσια, κοινωνική και επαγγελματική του ζωή.\nΌροι απαράβατοι για όσους μπορούν και θέλουν να ενσωματωθούν και ένα καλό προστάδιο για την όποια ενσωμάτωση τους.\nΝα τους ενσωματώσουμε όλους τότε.\nΗ ευρωπαϊκή εμπειρία σε χώρες που αυτοί αποτελούν σημαντικά ποσοστά του πληθυσμού, όπως πχ στην Γαλλία (8%), δεν επιτρέπει σε κανέναν να είναι υπερβολικά αισιόδοξος.\nΑκόμη και δεύτερης και τρίτης γενιάς παραμένουν γκετοποιημένοι. Κάποιοι από αυτούς μάλιστα, επιδιώκουν ενεργά την ισλαμοποίηση των χωρών υποδοχής.\nΕνδεικτικά, πολύ΄μεγάλα ποσοστά των μουσουλμανικών κοινοτήτων στην Ευρώπη ήταν θετικά προς τον ISIS, ενώ 3000 ευρωπαίοι τσιχαντιστές πήγαν να πολεμήσουν για χάρην των ισλαμιστών στη Συρία.\nΕνσωμάτωση μόνο για όσους μπορούν και θέλουν.\nΣτα ξερονησιά τότε, όλοι τους.\nΊσως, αν κάτι τέτοιο ήταν εφικτό. Θα χρειαζόταν να χτιστούν πολιτείες από το μηδέν, όπως θέλησε να κάνει ο Ερντογάν με την εισβολή του στη Συρία. Η Ελλάδα δεν διαθέτει ούτε τους πόρους, ούτε την οργάνωση, ούτε το ανθρώπινο δυναμικό. Ακόμη κι αν τα διέθετε, νησίδες αυτονομημένες θα δημιουργούσαν στο μέλλον μια κατάσταση εξόχως προβληματική. Πως θα ήταν π.χ δυνατόν να ερμηνεύσεις σε οποιονδήποτε τον αποκλεισμό τους με λιμενικό και πολεμικό ναυτικό εκεί;\nE, εμείς δεν τους θέλουμε. Ας μείνουν στα νησιά.\nΣίγουρα κανείς δεν θέλει να ζωή τον τόπο του να υποβαθμίζεται όπως συμβαίνει στο ιστορικό κέντρο των Αθηνών και να ζει ως ξένος ανάμεσα σε ξένους. Κι όπως δεν θέλεις να συμβεί αυτό στον τόπο σου, δεν θέλεις να συνεχίσει να συμβαίνει και στα νησιά σου. Γιατί έτσι προσκαλείς αργά ή γρήγορα, όλα τα υπόλοιπα φαινόμενα που σου περιέγραψα.\nΤα νησιά πρέπει να ενισχυθούν με κάθε δυνατό τρόπο και οι επαναπροωθήσεις να γίνουν από εκεί, τάχιστα.\nΔεν υπάρχουν τζιχαντιστές ανάμεσα τους.\nΜέγα λάθος. Υπάρχουν καταγεγραμμένες ομάδες τζιχαντιστές που κάναν κουμάντο κατά τόπους στην Μόρια.\nΕπίσης, με τις εξελίξεις στην Συρία, την ήττα του Ισλαμικού κράτους και την εγκατάλειψη τζιχαντιστικών κάμπ από τους Κούρδους, η διάχυση τους θα γίνει ακόμη μεγαλύτερη.\nΕίναι όλοι τους τζιχαντιστές;\nΦυσικά και όχι. Είναι όμως κυρίως σουνίτες μουσουλμάνοι. Ενδεικτικά, ο FSA, o ισλαμιστικός στρατός που μάθετε να λέτε συριακή αντιπολίτευση, είχε από την Τουρκία το ελεύθερο να μπαινοβγαίνει στα Hot Spots στην Τουρκία. Στην πρόσφατη εισβολή της Τουρκίας στη Συρία, 30000 χιλιάδες Σύριοι, πρόθυμοι να σφάξουν Κούρδους και λοιπές μειονότητες ήταν η εμπροσθοφυλακή του Ερντογάν, σε ένα απίστευτο ιστορικό επεισόδιο όπου βοήθησαν άλλη χώρα να εισβάλλει στη δική τους.\nΜετριοπαθείς μουσουλμάνοι, υπάρχουν σε ατομικό επίπεδο. Όχι όμως σε επίπεδο πληθυσμών και χωρών. Ο Ερντογάν εμφανίστηκε ως μετριοπαθής μουσουλμάνος. Κι είδαμε που κατέληξε αυτό.\nΤο δηλητήριο της θεοκρατίας είναι πολύ ισχυρό κι αρχαίο. Οι Νεόελληνες είδαμε και πάθαμε να ξεφύγουμε αρκετά από αυτό.\nΕ τότε καλά κάνουν οι φασίστες και τους χτυπούν\nΠλάκα μου κάνεις; Οποιαδήποτε μορφή απρόκλητης βίας απέναντι σε φυσικό πρόσωπο είναι αποτρόπαια. Είναι ο κοινός παρονομαστής που έχεις εσύ με τον τζιχαντιστή.\nΆλλο αυτό κι άλλο όμως να κάνεις μπάρμπεκιου κάπου έξω από στρατόπεδο συγκέντρωσης τους\nΘυμήσου: είναι άνθρωποι. Είτε γυρίσουν στην Τουρκία, είτε γυρίσουν στις χώρες τους, είτε μείνουν εδώ, έχουν μνήμη. Θα θυμούνται πως τους φέρθηκες. Φάε πιες κάνε ράνε ότι θες όπου θες, αντίδρασε, αλλά μην προκαλείς για να προκαλέσεις. Μην γίνεσαι ακτιβιστής της κακιάς ώρας\nΝαι αλλά και στους μικρασιάτες και τους Ποντίους, το ίδιο σκατόψυχα φερθήκαμε\nΈνας από τους πολλούς νεοελληνικούς ιστορικούς σκελετούς για τον οποίο πρέπει να ντρεπόμαστε. Δυστυχώς σου ξεφεύγει μια τόσο δα λεπτομερειούλα. Είμαστε ομοεθνείς, η προσαρμογή και η συμβίωση ήταν άνευ όρων κι αναπόφευκτη. Βλέπεις σήμερα εσένα κανά μικρασιάτη τρίτης γενιάς να ζητά το κεφάλι σου για αυτά που του κανες έναν αιώνα πριν;\nΝαι αλλά είμαστε έθνος μεταναστευτικό και ξέρουμε κι εμείς τι περάσαμε στα ξένα.\nΑληθέστατο. Μόνο που τις περισσότερες φορές πήγες εκεί που σε θέλανε. Όχι για τα μούτρα ή για τις πεποιθήσεις σου αλλά για τα χέρια σου. Εκτός από την γραφικότητα κάποιων ελληνορθόδοξων κοινοτήτων, η πλειοψηφία των ομογενών δεύτερης και τρίτης είναι πλήρως αφομοιωμένοι. Είπαμε, οι νεοέλληνες είναι μαλάκες αλλά όχι τόσο μαλάκες.\nΝαι αλλά το ΝΑΤΟ και ο καπιταλισμός φταίει για όλα.\nΣωστό. Μόνο που ξεχνάμε κάτι: Ο ισλαμισμός και οι θρησκευτικοί πόλεμοι προϋπάρχουν κάτι αιώνες του δυτικού ιμπεριαλισμού. Ο δεύτερος, τον εργαλειοποίησε και τον ενίσχυσε ξανά και ξανά για να ρίξει κυβερνήσεις μη αρεσκείας του -όπως έγινε στην Λιβύη κι όπως επιχειρήθηκε στην Συρία- δεν τον δημιούργησε. Εσύ όμως μάγκα μου τότε χειροκροτούσες την αραβική άνοιξη της δημοκρατίας, όταν στην ουσία ήταν απόπειρα των σουνιτικών μαζών να ανατρέψουν τα κοσμικά καθεστώτα με την στήριξη των δυτικών, των ισραηλινών, της Τουρκίας και της Σαουδικής Αραβίας.\nΜάλιστα, η μονομανία σου σε οδήγησε να γράψεις και άρθρα σαν κι αυτό, υποστηρίζοντας τον ISIS όσο και οι τζιχαντιστές.\nΕπιπρόσθετα, η μεταναστευτική κρίση στην Ελλάδα, την ρίχνει ακόμη βαθύτερα στους μηχανισμούς «ασφαλείας» της ιμπεριαλιστικής δύσης. Κατά τα άλλα, τι καιρό κάνει στα μέρη σου;\nΚαι τι κάνουμε ρε αδερφέ;\nΗ κατάσταση είναι μη διαχειρίσιμη όπως διαμηνύουν και κυβερνητικοί αξιωματούχοι. Κι αν οι ροές συνεχίσουν, τα πράγματα θα οδηγηθούν στα άκρα ούτως ή άλλως.\nΈνα καλό βήμα είναι ότι ξαναρχίσαν κάποιες διπλωματικές σχέσεις με την Συρία. Εξ αρχής δεν υπήρχε κανένας λόγος να κλείσουν οι πρεσβείες στην φιλική μας Συρία και θα μας γλύτωνε από πάρα πολλά δεινά η εμπειρία των Σύριων αξιωματούχων για τον λαό τους.\nΗ αποικειοκρατική αντίληψη των Δυτικών Χωρών πρέπει να σταματήσει άμεσα κι οι όποιες δυτικές επενδύσεις θα πρέπει να αναβαθμίζουν και τις οικονομίες των χωρών του Τρίτου Κόσμου κι όχι να τις αποστραγγίζουν.\nΚι επειδή αυτά θα πάρουν δεκαετίες για να γίνουν κι ίσως να μην γίνουν και ποτέ, κι επειδή ΚΚΕ δεν είμαστε όλοι κι ούτε όλοι χριστιανοί για να περιμένουμε την Δευτέρα Παρουσία, υπάρχουν απλά πράγματα που μπορούν να γίνουν.\nΟι πρεσβείες στις χώρες προέλευσης μεταναστών πρέπει να ενισχυθούν άμεσα με παραρτήματα για την νόμιμη μετανάστευση με κριτήρια. Διακρατικές συμφωνίες με τις χώρες αυτές κι όχι μόνο με την Τουρκία πρέπει να επισυναφθούν και φυσικά όχι με το αζημίωτο. Κι επιτέλους, η ΕΕ πρέπει να αγοράσει σε αυτές τις χώρες τηλεοπτικό χρόνο για να ενημερώσει τους πληθυσμούς τους για το ποιες είναι οι πραγματικές συνθήκες σήμερα στο μεταναστευτικό, για το ότι τα σύνορα είναι κλειστά, για τις άθλιες συνθήκες των στρατοπέδων συγκέντρωσης στην Ελλάδα, για τους κινδύνους ζωής που διατρέχουν οι μετανάστες, έστω και με σποτάκια.\nΜια εκστρατεία με αρνητικά μηνύματα που θα λέει αυτό και μόνο αυτό: Την απομαγευτική ΑΛΗΘΕΙΑ.\nΗ ελληνική κυβέρνηση πρέπει να πιέσει άμεσα προς αυτήν την κατεύθυνση. Και εμείς άμεσα την ελληνική κυβέρνηση.\nΠέτρος Αργυρίου, agriazwa.blogpsot.com. 10/11/2019\nPosted by Πέτρος Αργυρίου at 9:30 π.μ.\nLabels: έκτακτη ανάγκη, μεταναστευτικό, Μητσοτάκης, μπάρμπεκιου, μύθοι., ΣΥΡΙΖΑ


Μύκονος: Νεκρός εντοπίστηκε αγνοούμενος δύτης στον Πλατύ Γιαλό | Mykonos Ticker\nAll NewsTrending NowWhat's Hot\nΜύκονος: Νεκρός εντοπίστηκε αγνοούμενος δύτης στον Πλατύ Γιαλό\nMykonos Tciker All News Trending Now\nΕντοπίστηκε το μεσημέρι της Δευτέρας, η σορός 43χρονου αλλοδαπού δύτη, μέλους του πληρώματος του σκάφους «Sea Dragon», σημαίας Βρετανίας, που είναι…. αγκυροβολημένο στη θαλάσσια περιοχή Πλατύς Γιαλός της Μυκόνου.\nΕντοπίστηκε το μεσημέρι της Δευτέρας, η σορός 43χρονου αλλοδαπού δύτη, μέλους του πληρώματος του σκάφους «Sea Dragon», σημαίας Βρετανίας, που είναι αγκυροβολημένο στη θαλάσσια περιοχή Πλατύς Γιαλός της Μυκόνου.\nΚατόπιν έρευνας για τον 43χρονο, τα ίχνη του οποίου είχαν χαθεί, δύο ιδιώτες δύτες καταδύθηκαν και τον εντόπισαν χωρίς τις αισθήσεις του. Κατά την ανάσυρση, ένας εκ των δύο αντιμετώπισε πρόβλημα, με αποτέλεσμα την εσπευσμένη ανάδυσή τους στην επιφάνεια.\nΗ ανάσυρση της σορού δεν κατέστη δυνατή και στο σημείο θα μεταβεί Κλιμάκιο της Μονάδας Υποβρυχίων Αποστολών του λιμενικού, για τον σκοπό αυτόν.\nPrevious article Μύκονος: Ιερά αγρυπνία επί τη μνήμη του Αγίου Μεγαλομάρτυρος Ευσταθίου στην Ιερά Μονή Παναγίας Τουρλιανής\nNext article Με τι είμαστε παθιασμένοι ανάλογα με το ωροσκόπιό μας!!


ARGOULIAS ΞΕΝΟΔΟΧΕΊΟ ΤΖΕΡΜΙΆΔΟ - Τζερμιάδο, Ελλάδα\nΑργουλιάς Tzermiadon Αργουλιάς Tzermiadon Αργουλιάς Tzermiadon Αργουλιάς Tzermiadon Αργουλιάς Tzermiadon Αργουλιάς Tzermiadon Português Svenska Dansk Čeština Magyar Αργουλιάς Tzermiadon Αργουλιάς Τζερμιάδο 日本語 简体中文 한국어 Αργουλιάς Tzermiadon עברית Türkçe عربي\nArgoulias Ξενοδοχείο Τζερμιάδο\nArgoulias Aparthotel Tzermiadon 2*\nΤο Argoulias Aparthotel 2-αστέρων είναι σε απόσταση 9.2 χλμ μακριά από Υδάτινο Πάρκο Acqua Plus, Γκολφ Κλαμπ Κρήτης και Katharo Plataeu.\nΤο Argoulias Aparthotel βρίσκεται 10 λεπτά με τα πόδια από το κέντρο της πόλης Tzermiadon, Crete. Είναι μόλις 15 λεπτά οδικώς από την πόλη Ανισσαράς.\nΤο Argoulias Aparthotel είναι κατάλυμα στην πόλη Tzermiadon, Crete που διαθέτει 14 δωμάτια και παρέχει γκαρνταρόμπα, ρύθμιση κλιματισμού, τηλεόραση με πολλά κανάλια, μικρή κουζίνα και κλιματισμό. Τα δωμάτια διαθέτουν μπάνια εξοπλισμένα με μπουρνούζια, σεσουάρ και προϊόντα περιποίησης.\nΤο Argoulias Aparthotel βρίσκεται 35 λεπτά οδικώς από το αεροδρόμιο Nikos Kazantzakis.


ΜΑΘΕ ΠΩΣ\t 30 Μαρτίου 2015 oloigiaolous_t\nΚατά καιρούς, βρίσκουμε πολλά «μαργαριτάρια» σε κείμενα που κυκλοφορούν… Η αλήθεια είναι ότι σε όλους μας ξεφεύγουν λάθη στη χρήση της Ελληνικής γλώσσας. Συγκεντρώσαμε δέκα συνηθισμένες παρεξηγήσεις της Ελληνικής γλώσσας που προκαλούν συχνά συντακτικά και γραμματικά λάθη, και βρήκαμε ποια είναι η σωστή τους χρήση για κάθε περίπτωση.\nΠότε βάζουμε τελικό «ν»; Γιατί γράφουμε «τον κήπο» αλλά «το γαμπρό»;\n1. Πότε βάζουμε τελικό «ν»; Γιατί γράφουμε «τον κήπο» αλλά «το γαμπρό»;\nΌταν το «τον» ή το «την» είναι άρθρο (και όχι αντωνυμία – π.χ. τον μισώ – οπότε παίρνει πάντα τελικό «ν»), παίρνει «ν» εφόσον η λέξη που ακολουθεί ξεκινά από φωνήεν ή από τα εξής σύμφωνα: κ, π, τ, ξ, ψ και μπ, ντ, γκ, τσ, τζ. Στις υπόλοιπες περιπτώσεις δεν παίρνει «ν».\n2. Πότε βάζουμε κόμμα πριν από αναφορική πρόταση;\n3. Πότε παίρνουν τόνο το «που» και το «πως»;\n4. Παίρνουν τόνο οι αντωνυμίες «μου, σου, του»;\n5. Πότε λέμε «τριάμισι» και πότε «τρεισήμισι»;\n6. Πότε το «ότι» γράφεται «ό,τι»;\n7. Πότε λέμε «επέλεξε» και πότε «επίλεξε»;\n8. Κατ’ αρχήν ή κατ’ αρχάς;\n9.Λέμε «όλους όσους» ή «όλους όσοι»;\n10. Όσον αφορά κάτι ή σε κάτι;\nΕίναι τελικά εμπρόθετη ή απρόθετη η σύνταξη του ρήματος «αφορώ»; Η αρχική σύνταξη του ρήματος, όταν αυτό σήμαινε «αποσκοπώ, αναφέρομαι σε κάτι» και με αυτή τη σημασία χρειάζεται πρόθεση (π.χ. «το θέμα αυτό αφορά στην εκπαιδευτική πολιτική»). Ωστόσο, πλέον είναι συχνότερη η χρήση του ρήματος «αφορώ» με την σημασία του «ενδιαφέρω», οπότε και δεν χρειάζεται πρόθεση («αυτό δεν σε αφορά» και όχι «αυτό δεν αφορά σε εσένα»). Γενικότερα, στον ανεπίσημο προφορικό λόγο έχει επικρατήσει η απρόθετη σύνταξη, αλλά ο καθηγητής γλωσσολογίας κ. Μπαμπινιώτης αναφέρει πως «είναι ορθότερη η σύνταξη «αφορώ σε» (αποβλέπω, αποσκοπώ σε). [/sociallocker]\nΓραμματικά λάθηΕλληνική γλώσσαΚατ’ αρχήν ή κατ’ αρχάςΛέμε «όλους όσους» ή «όλους όσοι»Όσον αφορά κάτι ή σε κάτιΠαίρνουν τόνο οι αντωνυμίες «μουΠότε βάζουμε κόμμα πριν από αναφορική πρότασηΠότε βάζουμε τελικό «ν»Πότε λέμε «επέλεξε» και πότε «επίλεξε»Πότε λέμε «τριάμισι» και πότε «τρεισήμισι»Πότε παίρνουν τόνο το «που» και το «πως»Πότε το «ότι» γράφεται «όσουΣυντακτικά λάθητιτου\nΟ Παναγιώταρος προμήθευε σαμπουάν και οδοντόβουρτσες τους Γιατρούς του Κόσμου


Τελευταία Ενημέρωση: 16 Σεπτεμβρίου 2021 - 09:51\n«Στη συνάντηση του MEF ο πρόεδρος θα δώσει έμφαση τόσο στον επείγοντα χαρακτήρα, όσο και στα οφέλη από μια πιο δυνατή ανάληψη δράσης για το κλίμα. Ο ίδιος θα καλέσει τους ηγέτες να ενισχύσουν τις φιλοδοξίες τους για το κλίμα στο δρόμο προς την COP 26, αλλά και στα χρόνια πέρα από αυτή», ανέφερε σε χθεσινή ανακοίνωσή του ο Λευκός Οίκος. «Ο πρόεδρος θα συνοψίσει σχέδια για την αξιοποίηση του MEF μετά τη Γλασκόβη, ως ένα σημείο εκκίνησης για συλλογικές και συγκεκριμένες προσπάθειες κλιμάκωσης της δράσης για το κλίμα, μέσω αυτής της αποφασιστικής δεκαετίας», ανέφερε η ίδια ανακοίνωση.\nΟ Μπάιντεν ανακοίνωσε τον Απρίλιο ένα νέο στόχο μείωσης των εκπομπών του θερμοκηπίου από τις ΗΠΑ κατά 50%-52% μέχρι το 2030, σε σύγκριση με τα επίπεδα του 2005, αλλά και μέσω της άσκησης πιέσεων σε άλλες χώρες για την ενίσχυση των φιλοδοξιών που έχουν αναφορικά με την επίτευξη των στόχων τους σε σχέση με το κλίμα. Ένας τρόπος που υπάρχει σε παγκόσμιο επίπεδο για την αντιμετώπιση της κλιματικής αλλαγής θα είναι η μείωση των εκπομπών του μεθανίου, το οποίο βρίσκεται στη δεύτερη θέση, μετά το διοξείδιο του άνθρακα, ως προς την πρόκληση της κλιματικής αλλαγής.\nΟι ΗΠΑ και η Ευρωπαϊκή Ένωση έχουν συμφωνήσει στη μείωση των εκπομπών μεθανίου κατά περίπου 1/3 μέχρι το τέλος της δεκαετίας, ενώ ασκούν πιέσεις σε άλλες μεγάλες οικονομίες για να λάβουν μέρος στην προσπάθεια, σύμφωνα με έγγραφα που έχει διαβάσει το Reuters. Ένας υψηλόβαθμος αξιωματούχος της αμερικανικής κυβέρνησης δήλωσε στους δημοσιογράφους ότι το ζήτημα αυτό θα συζητηθεί κατά την αυριανή ψηφιακή διάσκεψη. Ο ίδιος αξιωματούχος αρνήθηκε να προσδιορίσει τις χώρες που θα λάβουν μέρος στη διάσκεψη, δηλώνοντας ότι είναι ακόμη ανοιχτή η λίστα δήλωσης των συμμετοχών.


Η εξοργιστική αδικία της δικαιοσύνης\nΤι να πρωτοπεί κανείς για την κατάφωρη αδικία και την αναλγησία που ασκεί το δικαστικό σύστημα πάνω στις ζωές δύο νέων ανθρώπων; Και μάλιστα αυτό γίνεται με εισήγηση του ίδιου εισαγγελέα που είχε προτείνει την αποφυλάκιση του Μιχαλολιάκου.\nΣυγγράμματα: Η αβεβαιότητα σχετικά με την αναστολή της δωρεάν διανομής συγγραμμάτων για τους φοιτητές συνεχίζεται. Παρά τις διαβεβαιώσεις του υπουργείου Παιδείας για άμεση αποπληρωμή των οφειλομένων στους εκδοτικούς οίκους και τη συνάντηση του γενικού γραμματέα του υπουργείου με εκπροσώπους τους, λύση δεν δόθηκε. Οι εκδότες των φοιτητικών συγγραμμάτων ισχυρίζονται ότι η κυβέρνηση έδωσε μόνο κάποιες προφορικές υποσχέσεις χωρίς να δώσει τα απαραίτητα εχέγγυα. Έτσι, στη γενική συνέλευση που πραγματοποίησε ο ΣΕΕΒΙ (Σύλλογος Εκδοτών Επιστημονικών Βιβλίων) αποφασίστηκε η συνέχιση της αναστολής της δωρεάν διανομής συγγραμμάτων τουλάχιστον μέχρι τις 30 Οκτωβρίου. Είναι σαφές ότι οι φοιτητές βρίσκονται για ακόμη μια φορά μετέωροι ανάμεσα στις πολιτικές του υπουργείου και τα κέρδη των μεγαλοεκδοτών. Οι κινητοποιήσεις τους το επόμενο διάστημα κρίνονται κομβικές, με αρχή τη συγκέντρωση στα Προπύλαια την Πέμπτη 26/10.\nΠαρά τις εξαγγελίες του υπουργείου, διατηρούνται η εντατικοποίηση και ο ταξικός χαρακτήρας της εκπαίδευσης\nΤραμπούκικες επιθέσεις και αξιοποίηση από το σύστημα: Την ημέρα των φοιτητικών εκλογών, έχουν γίνει πλέον θεσμός οι επιθέσεις ομάδων οπλισμένων με λοστάρια και πέτρες προκειμένου να διαλύσουν τη διαδικασία των φοιτητικών εκλογών στο Πολυτεχνείο και στο Χημείο. Φέτος υπήρξε αναβάθμιση αυτής της παράδοσης, καθώς στο όνομα της «αντιεκλογικής παρέμβασης» χρησιμοποιήθηκε μέχρι και τσεκούρι, ενώ παράλληλα πληροφορίες λένε ότι τραυματίστηκε και διοικητικός υπάλληλος. Είναι σαφές ότι πρακτικές που εναντιώνονται με αυτόν τον τρόπο σε διαδικασίες των φοιτητικών συλλόγων χρησιμοποιούνταν παραδοσιακά από την ακροδεξιά και δεν έχουν καμία σχέση με την κριτική αντιμετώπιση του θεσμού των εκλογών που μπορεί να υιοθετούν κομμάτια του αναρχικού χώρου. Οι επιθέσεις απέναντι στις οργανωμένες συλλογικές διαδικασίες των φοιτητών και οι τραυματισμοί το μόνο που πετυχαίνουν είναι να θωρακίζουν καλύτερα το σύστημα μέσα από την αύξηση της καταστολής, της αστυνόμευσης των σχολών και του περιορισμού του ασύλου. Η ΕΔΕ που καλέστηκε στο ΝΟΠΕ, τα ΜΑΤ έξω από το Πολυτεχνείο και την ΑΣΟΕΕ καθώς και η απαίτηση της ΔΑΠ για σύσταση πανεπιστημιακής αστυνομίας δείχνουν το αποτέλεσμα.\nΣυμπεράσματα από τα αποτελέσματα των φοιτητικών εκλογών\nΗ Αριστερά πρέπει ν’ αλλάξει πολλά\nΝομική Αθήνας: Για δεύτερη συνεχή χρονιά στη Νομική, τα σχήματα της ριζοσπαστικής Αριστεράς, εκτός από τον κοινό βηματισμό που είχαν κατά τη διάρκεια του έτους και την κοινή εκλογική κάθοδο, συνδιοργανώνουν το φεστιβάλ αριστερών σχημάτων ΝΟΠΕ. Πρόκειται για ένα φεστιβάλ που συμπυκνώνει τις μετωπικές πολιτικές διεργασίες που προηγήθηκαν και δίνει ένα ξεκάθαρο ενωτικό στίγμα ενόψει των φοιτητικών εκλογών. Συνδιοργανώτριες δικτυώσεις είναι η Αριστερή Ενότητα Νομικής, η ΡΑΠαΝ ΣΑΦΝ (ΕΑΑΚ) και το Αριστερό Δίκτυο Νεολαίας. Το φεστιβάλ θα πραγματοποιηθεί 10-11 Μάη στο χώρο της Νομικής και θα περιλαμβάνει πολιτικές συζητήσεις, μπαζάρ βιβλίου, προβολή ταινίας, μεταναστευτικές κουζίνες και ρεμπέτικο γλέντι. Είναι πολύ σημαντικό σε μια περίοδο υποχώρησης του κινήματος και κάμψης της πολιτικοποίησης η Αριστερά να ξαναζωντανέψει το πανεπιστήμιο ως κοινωνικό χώρο. Αυτός είναι και ο λόγος που χρειάζεται η ενίσχυση όλων στο φεστιβάλ.\nΉταν γνωστό ότι η κυβέρνηση ΣΥΡΙΖΑ-ΑΝΕΛ, επιμένοντας στο δρόμο της λιτότητας και των μνημονίων, δεν θα άλλαζε κάτι ουσιαστικό στο χώρο της παιδείας συγκριτικά με τους προκατόχους της. Αυτό όμως που προκαλεί έκπληξη είναι το ότι φαίνεται διατεθειμένη να επιδεινώσει ακόμη περισσότερο την κατάσταση, εντατικοποιώντας περισσότερο την καθημερινότητα των μαθητών. Τελευταία πράξη στο έργο της κυβέρνησης αποτέλεσε το μέτρο της κατάργησης των επαναληπτικών πανελλαδικών εξετάσεων. Πρόκειται για ένα μέτρο που λειτουργεί τιμωρητικά για τους μαθητές και τους αφαιρεί ακόμη και τη δυνατότητα να αρρωστήσουν.\nΑθήνα-Νομική: Η κοσμήτορας της σχολής Διονυσία Καλλινίκου εξακολουθεί να αρνείται να συνομιλήσει με τους φοιτητές, οι οποίοι αποφάσισαν να κάνουν μια σειρά από κινητοποιήσεις και παραστάσεις διαμαρτυρίας στο γραφείο της. Τόσο μετά το lock out της σχολής για να μην πραγματοποιηθούν πολιτικές εκδηλώσεις όσο και μετά τη μετατροπή της σχολής σε έναν απέραντο σκουπιδότοπο λόγω της μη πρόσληψης μόνιμου προσωπικού καθαριότητας, η μόνη υπεύθυνη για την κατάσταση αυτή αρνείται πεισματικά να δώσει απαντήσεις στο φοιτητικό σώμα που με αποφάσεις του ΔΣ του έχει επανειλημμένως ζητήσει εξηγήσεις από τη διοίκηση της σχολής. Είναι χαρακτηριστικό ότι φέτος, σε αντίθεση με τις προηγούμενες χρονιές, η εξεταστική θα αργήσει να ξεκινήσει λόγω των επαναλαμβανόμενων και αυταρχικών lock out της διοίκησης και όχι λόγω των φοιτητικών καταλήψεων, όπως διαμηνύεται.\nΗ κυβέρνηση ετοιμάζει νέα λιτότητα στα σχολεία σε συνεργασία με τον ΟΟΣΑ\nΜηχανισμός επιβολής νεοφιλελεύθερων πολιτικών\nΜαθητικές κινητοποιήσεις στο «κλείσιμο» του 2016\n«Το να είσαι καλλιεργημένος σημαίνει να είσαι ελεύθερος», José Marti\nΝομική: Η άνοδος της ακροδεξιάς και του φασισμού είναι από τα πιο ανησυχητικά φαινόμενα σήμερα. Αυτός είναι και ο λόγος που ως ΑΡΕΝ Νομικής αποφασίσαμε να κάνουμε τριήμερο αντιφασιστικό-αντιρατσιστικό φεστιβάλ στις 13-14-15 Δεκέμβρη στη σχολή. Το φεστιβάλ θα έχει συζητήσεις για τη δίκη της Χρυσής Αυγής και για την ισλαμοφοβία, καθώς και προβολή της ταινίας «Γη και ελευθερία», για τα 80 χρόνια από την ισπανική επανάσταση. Στο χώρο της νομικής εκείνες τις μέρες θα γίνουν θεατρικές παραστάσεις και θα υπάρχουν εκθέσεις φωτογραφίας και μεταναστευτικές κουζίνες. Είναι πολύ σημαντικό να στηριχθεί το φεστιβάλ και να σταλεί ένα μήνυμα ότι οι φασίστες δεν χωράνε στις σχολές μας.


ΑΘΛΗΤΙΚΗ ΑΝΑΣΚΟΠΗΣΗ - ΈγερσιςΈγερσις\nΜεγάλο προβάδισμα η ΑΕΚ – Αποφασιστικό βήμα ο Προμηθέας\nΞεκινώντας από τα παιχνίδια του BCL την ανασκόπηση κάποιων σημαντικών γεγονότων της εβδομάδας, στη φάση των “16” που βρισκόμαστε, η ΑΕΚ πέρασε με ευκολία από την Πυλαία απέναντι στον ΠΑΟΚ και με το +9 έθεσε τις βάσεις για την πρόκριση στους “8”. Η Ένωση ήταν ανώτερη από την αρχή του ματς και θα μπορούσε να είχε κερδίσει και με μεγαλύτερη διαφορά. Όπως και να’χει κρατά πλέον ξεκάθαρα στα χέρια της την πρόκριση του ελληνικού “εμφυλίου”. Από την άλλη, ο Προμηθέας συνεχίζει να τρελαίνει κόσμο, αφού έκανε το πρώτο βήμα νικώντας την ισπανική Τενερίφη (και κάτοχο του BCL πριν την ΑΕΚ) με 12 πόντους στην Πάτρα. Στην Ισπανία θα δεινοπαθήσει είναι σίγουρο, όμως η σταθερότητα που έχει δείξει από την αρχή της σεζόν μόνο αισιόδοξους μας αφήνει όλους.\nΈνα έπος ο Άγιαξ, δεύτερο έπος η Γιουνάιτεντ\nΣίγουρα είχαμε πολλά χρόνια να δούμε δύο τέτοιες ανατροπές μέσα σε δύο βράδια στο Τσάμπιονς Λιγκ. Άγιαξ και Γιουνάιτεντ έστειλαν με εμφατικό τρόπο σπίτι τους την Ρεάλ και τη Παρί και έδωσαν σε όλο τον κόσμο να καταλάβει πως τελικά ίσως κανένα σκορ να μην είναι ασφαλές, αν δεν είσαι το ίδιο σοβαρός και αποτελεσματικός και στο δεύτερο παιχνίδι. Μεγάλη μπάλα ο Αίαντας αποκαθήλωσε τους Μαδριλένους (που έμειναν χωρίς στόχο από αρχές Μαρτίου), βαριά φανέλα η Μάντσεστερ Γιουνάιτεντ απέναντι στην κομπλεξική για ακόμη μία χρονιά Παρί Σεν Ζερμέν (7η διαδοχική). Σε βαρέλι δίχως πάτο πάνε τα λεφτά των Αράβων, αφού για 7η σερί σεζόν οι Παριζιάνοι αποτυγχάουν να περάσουν έστω στους “4”.\nΚαι Αζέρος διαιτητής καλύτερος από τους Έλληνες!\nΣτην ερχόμενη αγωνιστική της Σούπερ Λιγκ και συγκεκριμένα στο ματς ΠΑΟΚ-Ατρόμητος ορίστηκε διαιτητής από το Αζερμπαϊτζάν. Εμένα προσωπικά μου φαίνεται αδιανόητο αυτό που συμβαίνει πλέον με τους ορισμούς των διαιτητών. Άντε με το καλό και από την Σρι Λάνκα!\nΥΓ : Από πότε βέβαια έγιναν ντέρμπι τα ματς του ΠΑΟΚ με τον Ατρόμητο είναι να αναρωτιέσαι. Ειδικά κιόλας αν είσαι φίλαθλος του Άρη και βλέπεις την ομάδα σου να έχει Έλληνες διαιτητές απέναντι σε ΑΕΚ, ΠΑΟ κι ΟΣΦΠ. Έχουμε χάσει σίγουρα την μπάλα!\nΜην γίνει ποδόσφαιρο το μπάσκετ!\nΕπειδή καταπιάστηκα με την διαιτησία στον ποδόσφαιρο, έρχομαι και στα του μπάσκετ. Ο Ολυμπιακός εμμένει στην απόφασή\nτου να μην κατέβει σε ματς με τον ΠΑΟ σε περίπτωση που σφυρίξουν Έλληνες διαιτητές. Επίσης, οι τρεις ρέφερι της μαύρης λίστας είναι ανεπιθύμητοι για τους Πειραιώτες και για οποιοδήποτε άλλο ματς τους. Από την πλευρά του, ο Σύνδεσμος Ελλήνων Διαιτητών ξεκαθάρισε, πως σε περίπτωση που οριστούν από την Ομοσπονδία ξένοι διαιτητές σε αγώνα, δεν θα ξανασφυρίξουν σε οποιοδήποτε πρωτάθλημα. Λογικά από Δ’ ΕΣΚΑ μέχρι Α1. Έρχεται ντόμινο εξελίξεων δυστυχώς και στην πορτοκαλί θεά.


Rythmos FM - Ζώδια - Παρασκευή και Σαββατοκύριακο Φεβρουαρίου\nΖώδια - Παρασκευή και Σαββατοκύριακο Φεβρουαρίου\nΜία Παρασκευή που έχει διάθεση να δώσει στον έρωτα μεγαλύτερες διαστάσεις αλλά και να εκτονωθεί με πράξεις! Ερωτικά λοιπόν όλα μπορούν να προκληθούν όταν τα σχεδιάζουμε μυστικά και χωρίς τυμπανοκρουσίες αλλά και με την ανάγκη μας να μείνουμε λίγο σιωπηλοί και να αφήσουμε τα γεγονότα να εξελιχθούν.\nΕίστε και εσείς που αυτό το τριήμερο αντέχετε αλλά και ξέρετε να δίνετε περιθώριο όταν χρειάζεται για να μπείτε σε διαπραγματεύσεις… Ερωτικά, αυτό που σας αρέσει είναι να έχετε χρόνο για τον εαυτό σας!\nΈνα τριήμερο με αλλαγή διάθεσης και μία κάποια ελάφρυνση για τα επαγγελματικά σας. Ερωτικά είστε πιο ανοιχτοί σε επικοινωνίες αλλά αυτό που θέλετε είναι μία ώθηση να αρχίσετε να αντιδράτε σπασμωδικά.\nΑυτό το τριήμερο σας αλλάζει τη διάθεση και κυρίως από το Σάββατο το βράδυ και μετά που θα αποφασίσετε να επικοινωνείτε περισσότερο ! Ερωτικά σκέφτεστε αρκετά το παρελθόν έστω και με συγκρίσεις που καλό είναι να τις περιορίσετε…\nΕίστε αρκετά ερωτικοί αλλά και λειτουργείτε υπόγεια όταν πρέπει και έτσι αυξάνετε την ανυπομονησία στα ερωτικά σας και ανακτάτε την αυτοπεποίθησή σας. Προσέξτε όμως μην το παρακάνετε!\nΈνα τριήμερο με αλλαγή διάθεσης κυρίως από το Σάββατο και μετά που θα ασχοληθείτε πιο επισταμένα με τα ερωτικά σας και θα λάβετε και την ανάλογη ανταπόκριση.. Ερωτικά λοιπόν το θερμόμετρο ανεβαίνει!\nΕίστε και εσείς που πάλι αμφιταλαντεύεστε και δεν ξέρετε αν πρέπει να κάνετε βήματα μπροστά ή πίσω και αυτό πηγάζει από τα συναισθήματα που έχετε και δεν μπορείτε να τα ελέγξετε γιατί αλλάζουν στάση ενίοτε με τις διαθέσεις τους ..\nΕίστε πιο φιλικοί και ξεχωρίζετε ποιοι είναι οι σημαντικοί συνεργάτες και ποιοι είναι απλώς για να υπάρχουν. όχι ακριβώς διακοσμητικοί αλλά δεν τους υπολογίζετε και πολύ γιατί απλώς δε σας έχουν αποδείξει ότι το αξίζουν… Ερωτικά είστε αρκετά φιλόδοξοι όμως αυτό δε σημαίνει ότι πρέπει να γίνετε και ευκολόπιστοι, γιατί δεν είστε κιόλας. Επαγγελματικά πάντως καλά κάνετε και ζητάτε περισσότερες διευκρινίσεις!\nΕίστε αρκετά εγωιστές αλλά αυτό δεν είναι κάτι που πρέπει να το προβάλλετε κιόλας. Ερωτικά θα γίνετε πιο αποφασιστικοί μέσα στο Σαββατοκύριακο αλλά αυτό δεν είναι δείγμα ότι πρέπει να δείχνετε τη δύναμή σας ..\nΑυτό το τριήμερο είναι πολύ διαφορετικό για εσάς γιατί και εσείς θέλετε να αλλάξετε διάθεση και αντιλαμβάνεστε ότι δε σας ταιριάζει να απέχετε από επικοινωνίες .. Ερωτικά έχετε τον τρόπο να ωραιοποιείτε τις καταστάσεις και να λέτε και ωραία λόγια…\nΈνα τριήμερο για εσάς που θέλετε να το ρίξετε έξω και αυτό που σας αρέσει είναι ότι καταφέρνετε να δείτε φίλους σας που είχατε να τους δείτε καιρό !Ερωτικά, καλά κάνετε και δείχνετε ότι θέλετε να απολαύσετε πιο πριβέ καταστάσεις ..\nΕίναι ένα δυναμικό τριήμερο με αρκετές υποχρεώσεις άλλοτε πιο δύσκολο να εκτελεστούν και άλλοτε πιο ευχάριστες. Ερωτικά έχετε καταλάβει ότι οι αποστάσεις και το έξω σας φτιάχνουν τη διάθεση!\nΕπισκέψεις έχετε αυτό το τριήμερο και σας έρχεται ο Ήλιος να σας υπενθυμίσει ότι ο δικός σας τρόπος είναι αυτός που γίνεται πιο εύκολα αποδεκτός. Ερωτικά, μην αγχώνεστε όταν υπάρχουν διχογνωμίες ή όταν δε συμπίπτουν τα ωράρια ..\nΠηγή: Kατερίνα Γλύμπη\nTags: ζώδια, κατερίνα Γλύμπη, Φεβρουάριος, Παρασκευη\nΖώδια - Τρίτη 17 Οκτωβρίου


Δημοσιεύτηκε Σάββατο, 23 Μαϊος 2020 00:49\nΓια την 27η αγωνιστική του Γερμανικού πρωταθλήματος η Βόλφσμπουργκ υποδέχεται την Μπορούσια Ντόρτμουντ.\nΜε σύμμαχο την τύχη η Βόλφσμπουργκ επικράτησε την περασμένη εβδομάδα στο Άουγκσμπουργκ κόντρα στην τοπική ομάδα με 2-1. Ήταν καλύτερη στο πρώτο μέρος και ευτύχησε λίγο πριν το ημίχρονο να ανοίξει το σκορ, στην επανάληψη όμως μπήκε νωθρά με αποτέλεσμα να δεχτεί την ισοφάριση στο 54΄. Βρήκε πάντως τρόπο να αποδράσει με το τρίποντο με γκολ στις καθυστερήσεις, για να πάρει μια σπουδαία νίκη που την ανέβασε στην 6η θέση της βαθμολογίας με 39 βαθμούς.\nΉταν ντέρμπι το πρώτο μισάωρο, μέχρι να ανοίξει το σκορ…η Ντόρτμουντ συνέτριψε την περασμένη εβδομάδα στο μεγάλο ντέρμπι με την Σάλκε με 4-0 και έδειξε πως δεν την επηρεάζουν ούτε απουσίες ούτε αποχή! Άνοιξε το σκορ στο 29΄ και μέχρι το 65΄ είχε σκοράρει άλλες 3 φορές φτάνοντας με μεγάλη ευκολία σε μια εμφατική νίκη. Με αυτό το τρίποντο η ομάδα του Λουσιέν Φαβ έφτασε στην 5η συνεχόμενη νίκης που την κρατάνε σταθερά στην 2η θέση με 54 βαθμούς και συνεχίζει να καταδιώκει την πρώτη Μπάγερν που είναι στους 58, στην μάχη για τον τίτλο.\nΜπορεί η Βόλφσμπουργκ να μην εντυπωσιάζει όμως με ένα αήττητο σερί 7 αγώνων έχει μπει για τα καλά στην μάχη για τα ευρωπαϊκά εισιτήρια. Η Ντόρτμουντ από την πλευρά της μπήκε δυνατά στο πρωτάθλημα μετά την διακοπή και προέρχεται από μια μεγάλη νίκη. Υπολογίσιμος αντίπαλος η γηπεδούχος αλλά η Ντόρτμουντ υπερτερεί σε ποιότητα και θεωρώ πως εύκολα ή δύσκολα θα πάρει την νίκη.\nΠρόταση : Βόλφσμπουργκ – Ντόρτμουντ 2 με απόδοση 1.84 της Stoiximan\nΤελευταία τροποποίηση στις Σάββατο, 23 Μαϊος 2020 18:26\nΣάββατο, 23 Μαϊος 2020 16:30\nΜ.Ο. πρώτου γκολ υπέρ 44m 33m 55m\nΜ.Ο. πρώτου γκολ κατά 54m 85m 24m\nHolstein Kiel v Arminia B... €555468\nHertha Berlin v Augsburg €407480\nNurnberg v Bochum €334165\nBayern Munich v Fortuna D... €304553\nWolfsburg v Eintracht Fra... €296399\nSchalke 04 v Werder Bremen €192943\nMainz v Hoffenheim €163931\nSV Sandhausen v Hannover €109026\nBate Borisov (Res) v FC I... €67875\nEnergetik - BGU Minsk (Re... €34591


Το Clinton εναντίον Clinton είναι το καλύτερο σήριαλ αυτή... - MAN of STATUS\nΤο Clinton εναντίον Clinton είναι το καλύτερο σήριαλ αυτή τη στιγμή!\nΌταν πρόκειται για την υποψήφια Πρόεδρο των ΗΠΑ, ένα πρώην Πρόεδρο και νυν σύζυγο, και μια αποκαλυπτική αυτοβιογραφία, τότε προφανώς, δεν μιλάμε για μια οποιαδήποτε σχέση.\nΈνας παντρεμένος άνδρας, ιδιαίτερα επιτυχημένος στη δουλειά του, έλκεται ερωτικά από μία νεαρή κοπέλα στην εταιρεία. Εκείνη έχει καταφέρει να εξασφαλίσει ελεύθερη πρόσβαση στο γραφείο του, τον πολιορκεί αρκετά, κι έτσι ένα βράδυ συμβαίνει το μοιραίο - ή τέλος πάντων κάτι αρκετά κοντά σε αυτό. Στην αρχή δεν γνωρίζει κανείς τίποτα. Λίγο αργότερα όμως το μαθαίνουν όλοι. Το μαθαίνει η γυναίκα του, η κόρη του, οι άνθρωποι στη δουλειά, οι φίλοι τους, οι συγγενείς τους, οι γείτονες τους και πολλοί πολλοί ακόμα άγνωστοι σε αυτούς άνθρωποι.\nΜια παντρεμένη γυναίκα, ανεξάρτητη, δυναμική και με δική της καριέρα, ετοιμάζει την έκδοση της αυτοβιογραφίας της. Λίγο πριν στείλει στον εκδότη το τελικό draft, ο σύζυγός της παίρνει την πρωτοβουλία να το διαβάσει, και με ένα κόκκινο στυλό σημειώνει προσθήκες, διορθώσεις και αλλαγές, που πιστεύει ότι χρειάζονται. Όταν της το δείχνει, εκείνη, έξαλλη, αρνείται να διαβάσει έστω και μία σελίδα, κι εκείνος, χάνοντας την ψυχραιμία του, το πετάει στα σκουπίδια.\nΤι είναι αυτό που συνδέει τις δύο αυτές ιστορίες; Το ότι η πράξη ενός άνδρα προκαλεί έντονη κρίση στον γάμο του με μία γυναίκα. Σωστά, αλλά δεν είναι μόνο αυτό. Αυτό που τις συνδέει ακόμα περισσότερο είναι ότι αφορούν το ίδιο ζευγάρι. Ο άνδρας που απάτησε τη σύζυγο του, είναι ο άνδρας που αυτοβούλως αποφάσισε να διορθώσει το βιβλίο της. Ποια από τις δύο επιλογές του, κλόνισε περισσότερο τον γάμο τους; Η εξωσυζυγική σχέση, ή πρωτοβουλία της διόρθωσης του βιβλίου;\nΚι όμως. Η δεύτερη.\nPhoto: Drew Angerer/ Getty Images/ Ideal Image\nΛίγες ημέρες πριν, ο συγγραφέας Ed Κlein, που έχει ασχοληθεί στο παρελθόν με τους Clinton, τους Kennedy και προσφάτως με τον Trump, αποκάλυψε ότι ο Bill Clinton και η σύζυγός του Hillary έχουν, εδώ και μερικούς μήνες, διακόψει κάθε άμεση επαφή, και επικοινωνούν μόνο μέσω των δικηγόρων τους.\nΌπως δήλωσε πρόσφατα ο Klein, μία από τις πρώτες παρατηρήσεις του Bill Clinton αφορούσε στον τίτλο του βιβλίου. Κατά τον πρώην Πρόεδρο των ΗΠΑ, ο τίτλος What Happened (Τι συνέβη), κάνει τους πάντες να επικεντρωθούν στην ήττα της. Ο Clinton είχε τόσες ενστάσεις με όσα διάβασε στο βιβλίο της που, πάντα σύμφωνα με τον Klein, τη συμβούλεψε να αναβάλει την κυκλοφορία του και να το ξαναγράψει, προκαλώντας έτσι την οργίλη της αντίδραση.\n«Το βιβλίο έχει τελειώσει και θα δημοσιευθεί όπως ακριβώς είναι!», του φώναξε.\nPhoto: Andrew Renneisen/ Getty Images/ Ideal Image\nΦαίνεται ότι μέσω των παρατηρήσεων και των διορθώσεων του, ο Bill επιχείρησε να εκφράσει όλες του τις αντιρρήσεις για τον τρόπο που χειρίστηκε η σύζυγός του, όχι μόνο την προεκλογική της εκστρατεία αλλά και την ήττα της. Το άκρως ειρωνικό είναι ότι στο βιβλίο αυτό η Hillary αφιερώνει αρκετές σελίδες για το πώς κατάφεραν ως ζευγάρι να διαχειριστούν τον τεράστιο αντίκτυπο που έφερε τόσο στον γάμο τους, όσο και στη δημόσια εικόνα του τότε προέδρου των ΗΠΑ, η εξωσυζυγική του σχέση με την Monica Lewinsky.\nΠοτέ δεν ξέρεις τι είναι αυτό που τελικά θα κλονίσει τα θεμέλια μίας σχέσης, και για να το φτάσουμε στη βάση του, τι είναι αυτό που μπορεί να κάνει έξαλλη τη γυναίκα ή την κοπέλα σου. Στην Επιστολή του προς τους Εφεσίους, ο Απόστολος Παύλος έγραφε «αἱ γυναῖκες τοῖς ἰδίοις ἀνδράσιν ὑποτάσσεσθε ὡς τῷ Κυρίῳ, ὅτι ὁ ἀνήρ ἐστι κεφαλὴ τῆς γυναικός» -- να υποτάσσεται δηλαδή η γυναίκα στον άνδρα της, καθώς ο άνδρας είναι η κεφαλή της. Άντε να το μεταφέρεις αυτό δυο χιλιετίες αργότερα, και να το μεταφράσεις στην κυρία Κλίντον... Ούτε στη δικιά σου δεν μπορείς να το πεις! Και δικαίως...\nΤι έδειξε η νομική αναγνώριση φύλου για το πολιτικό μας σύστημα;


ΟΙ ΑΣΩΜΑΤΕΣ ΔΥΝΑΜΕΙΣ, 8 Νοεμβρίου\nΣτις 8 Νοεμβρίου η Εκκλησία μας τελεί σύναξη «εις τιμήν και μνήμην των Αρχαγγέλων Μιχαήλ και Γαβριήλ και των λοιπών ασωμάτων και ουρανίων Δυνάμεων». Ανάμεσα στο Θεό και στον άνθρωπο είναι οι Άγγελοι, που δημιουργήθηκαν από τον Θεό πριν από τον κόσμο και τον άνθρωπο, καθώς λέγει η θεία Γραφή: «ότε εγεννήθησαν άστρα ήνεσάν με εν φωνή μεγάλη πάντες άγγελοί μου».\nΤο έργο των Αγίων Αγγέλων είναι να υπηρετούν στη σωτηρία των ανθρώπων, όπως πάλι μας λέει η θ. Γραφή: «Πάντες εισί λειτουργικά πνεύματα εις διακονίαν αποστελλόμενα δια τους μέλλοντας κληρονομείν σωτηρίαν». Στην Αγία Γραφή βλέπομε τρεις αρχαγγέλους με τα ονόματά τους, τον Μιχαήλ και τον Γαβριήλ και τον Ραφαήλ, που εκτελούν διακονία για τη σωτηρία των ανθρώπων. Κάθε άνθρωπος-ευσεβής άνθρωπος- έχει τον Άγγελό του. «Άγγελον ειρήνης, πιστόν οδηγόν, φύλακα...» της ζωής και της ψυχής του, που τον προστατεύει από κάθε κακό.\nΕτικέτες Αγιολόγιο, Μαζί με τους Αγίους, π.Γ.Στ.


Δείτε τον Χολίδη να πετά δολάρια σε γλέντι με την Τζένη Κατσίγιαννη (βίντεο) - Show It - show-it.gr\nΔείτε τον Χολίδη να πετά δολάρια σε γλέντι με την Τζένη Κατσίγιαννη (βίντεο)\nΤην Κυριακή η γνωστή τραγουδίστρια Εβιτα Σερετη βάπτισε το παιδί της και στη συνεχεία ακλούθησε γλέντι στο γνωστό νυχτερινό κέντρο «cabana live stage» όπου αυτή την περίοδο εμφανίζονται οι Ζαφείρης Μελάς και Χάρης Κωστόπουλος.\nΣτην γιορτή για το νεοφώτιστο καλεσμένος ήταν ο γνωστός τραγουδιστής και φίλος της Εβίτας Σερέτη, Χρήστος Χολιδης, καθώς και άλλοι καλλιτέχνες, όπως ο Νίκος Ρωμανός, αλλά και η Τζένη Κατσίγιαννη.\nΟ Χολιδης τραγούδησε στην αρχή για χάρη της Σερέτη και του συζύγου της Ρ. Στράτου το άσμα του Μανώλη Αγγελοπουλου «Τα μαύρα μάτια σου». Όταν ολοκλήρωσε το πρόγραμμα του τη σκυτάλη στην πίστα πήρε η γνωστή τραγουδίστρια της παραδοσιακής μουσικής Τζένη Κατσίγιαννη.\nΤότε ο Χολιδης σηκώθηκε μαζί με την Σερέτη και χόρεψαν μαζί, τηρώντας στο ακέραιο ένα έθιμο που διατηρείται ακόμη ζωντανό σε γάμους και βαπτίσεις. Την ρίψη χαρτονομισμάτων, για την ακρίβεια δολαρίων. Χολιδης και Σερέτη υπό τη μουσική καθοδήγηση της Τζένης Κατσίγιαννη επιδόθηκαν στην ανταλλαγή χαρτούρας…